
RESUM 


El treball exposa com les finances ètiques i, concretament els microcrèdits, actualment estan 
agafant força al món occidental i apareixen com una via alternativa al descontentament 
generalitzat cap a banca tradicional. També sorgeixen com un instrument eficaç en la 
disminució de l'exclusió social i especialment la de les dones, uns dels col·lectius que es veu 
més perjudicat en l'accés als serveis financers. Aquests resultats s'aborden a partir de la 
investigació de les implicacions teòriques i de la situació en termes estadístics a nivell 
mundial, europeu i espanyol de les finances ètiques i l'exclusió financera, d'explicar diferents 
programes que s'han dut a terme per potenciar la inclusió financera de les dones i finalment 
d'analitzar la manera de funcionar i gestionar del Programa Confia, projecte que es fa a 
Mallorca, Illes Balears, amb la finalitat d'aconseguir la inclusió de les dones al món financer a 
través de microcrèdits. 

Paraules Claus: Inclusió financera femenina, exclusió financera, finances ètiques, 
microcrèdits, apoderament. Programa Confia. 


ABSTRACT 


The project at hand delves into how ethical finances and specifically the usage of 
microcrèdits, are currently increasing its importance in the Western World and emerge as an 
alternative to the general discontent of traditional banking. The latter, especially, they are 
also an efficient instrument against social exclusion and women specially, are one of the 
most disadvantaged col·lectives when requiring financial Services. These results are 
approached through the investigation of the theoretical implications and the statistical 
situation of ethical finances and financial exclusion in Spain, Europe and Worldwide. As well 
as by explaining the different programmes implemented to potentiate financial inclusion of 
women and finally, by analysing how the “Programa Confia", a Mallorca project, Balearic 
Islands, works and is being managed in order to accomplish the women inclusion into the 
financial world through microcrèdits. 

Keywords: Female financial inclusion, financial exclusion, ethical finances, microcrèdits, 
empowerment. Programa Confia. 

I INTRODUCCIÓ 


Cada vegada sem més conscients de l'important que són els bancs i les finances en 
les nostres vides, sobretot en aquests últims anys en els quals la crisis financera ha trastocat 
l'economia de molts països i dels seus ciutadans. Les operacions de les participacions 
preferents, els desnonaments, els comportaments especulatius, etc. dels bancs han provocat 
un descontentament part de la població cap aquest col·lectiu financer. A més, aquesta crisis 
financera ha visualitzat la preocupació per l'exclusió financera, especialment en el món 
occidental (en els països en via de desenvolupament l'exclusió financera ja era objecte 
d'estudi des de més anys enrere). Les dones representen uns dels col·lectius més afectats 
d'aquesta exclusió financera, és a dir, el sistema financer formal ha mostrat més resistències 
a oferir i proporcionar els serveis financers a les dones que als homes. 

Aquesta situació ha fet que, actualment, cada cop es parli més dels conceptes com "banca 
ètica", de "microfinances", "d'economia solidària", dels "microcrèdits",... El que tenen en 
comú tots ells és que es mostren com una alternativa als bancs tradicionals amb la idea de 
ser socialment responsables i de què el diner ha d'estar al servei de les persones com un 
recurs productiu i no com un fi en sí mateix. Amb aquests ideals, les finances ètiques cada 
cop estan agafant més força en el món occidental. 

Per tant, aquest treball parteix de la hipòtesis que les finances ètiques són una via factible 
per resoldre l'exclusió financera femenina i que a partir d'instruments com els microcrèdits 
la dona pot aconseguir l'apoderament i l'autonomia econòmica que actualment no té. 

De manera que, l'objectiu principal és analitzar la manera de funcionar i gestionar del 
Programa Confia, projecte que es fa a Mallorca, Illes Balears, amb la intenció d'aconseguir la 
inclusió financera de les dones a partir de microcrèdits. De manera específica, es pretén fer 
una conceptualització dels principals conceptes que engloba la temàtica del treball, fer una 
anàlisi sobre la situació de l'exclusió financera femenina i de les microfinances tant a nivell 
mundial, com europeu, espanyol i balear i visualitzar diferents projectes, models i/o 
programes que s'han dut a terme arreu del món per tal d'aconseguir la inclusió financera de 
la dona. 

La metodologia utilitzada ha anat variant al llarg de l'elaboració del treball: 

Per l'apartat més teòric, on s'engloben diferents conceptes sobre l'exclusió financera i les 
finances ètiques s'han utilitzat bàsicament dos llibres: " [Es posible un mundo sin bancos? La 

revolución de las finanzas éticas y solidarias" de Joan Ramon Sanchis Palacio, Catedràtic 
d'Organització d'Empreses, Director de l'Institut Universitari d'Investigació en Economia 
Social, Cooperativisme i Emprenedoria i Director del Màster Universitari en Economia Social 
de la Universitat de València i “El valor del dinero. Banca , finanzas y ètica mas allà del mito 
del crecimiento" de Ugo Biggeri President de Populare Banca Etica (Fiare) i professor 
universitari sobre finances ètiques i microcrèdits. 

Per l'apartat més estadístic, el que explica la situació d'exclusió financera i de les finances 
ètiques, s'han utilitzat diversos estudis extrets de bases de dades com "Global Fíndex 2014", 
"Financial Services Provision and Prevention of Financial Exclusion", així com també articles 
de premsa. 

Per examinar els diferents projectes centrats en la inclusió financera duts a terme arreu del 
món s'ha investigat a través d'articles acadèmics i pàgines webs dels principals bancs ètics i 
dels projectes realitzats. En el cas concret de Banca Populare Etica es va aconseguir la 
informació a través del corresponsal de Mallorca. 

I per l'estudi de cas del Programa Confia de Treball Solidari, s'han realitzat dues entrevistes 
en profunditat: una conjunta amb Antonio Sierra, coordinador de l'Associació Treball 
Solidari, i Mònica Ferrà, assessora del Programa Confia dels Microcrèdits i l'altre amb Lluís 
Ramis, corresponsal de l'Àrea Corporativa de Caixa Colonya. També s'ha utilitzat la base de 
dades de l'INE, concretament I "'Enquesta de l'evolució de la carència material" i V'Enquesta 
de les dificultats per arribar a final de mes" per analitzar el risc d'exclusió social. 

Així doncs, s'han utilitzat fonts i eines molt diverses, però seguint sempre un mateix 
objectiu: la veracitat de la informació, la pertinència i l'actualitat de la mateixa. 

I per acabar, tot seguit es presenten tres apartats diferents que conformen l'estructura del 
treball: 


Primerament, a la conceptualització es defineixen els conceptes bàsics que cal 
conèixer per entendre i poder analitzar l'estudi de cas que es fa posterior per una 
banda, i per altra banda es fa un diagnòstic, és a dir, una aproximació estadística que 
la situació de l'exclusió financera femenina i el desenvolupament de les finances 
ètiques. 

Seguidament, s'expliquen diferents projectes, models i/o programes que s'han dut a 
terme tant a nivell espanyol, com europeu i mundial per aconseguir la inclusió. 
Aquesta secció explora fins a quin punt aquests projectes contribueixen a pal·liar o 
solucionar l'exclusió financera i concretament, la femenina. 

I finalment, es descriu el Programa Confia. Després de presentar la situació de la Illes 
Balears en termes d'exclusió financera, s'explica el funcionament del Programa, com 
es gestionen els microcrèdits, quins són els resultats que ha tingut i quin impacte ha 
tingut a l'exterior. 

Amb aquesta estructura s'ha volgut anar dels aspectes més globals i teòrics als més concrets 
i específics. De manera que, amb els continguts dels primers apartats, es pugui tenir una 
conceptualització i una base de coneixements que ajudin a entendre amb més criteri i 
profunditat el que significa i les implicacions que té el Programa Confia. 

II CONCEPTUALITZACIÓ 


2.1. Aproximació teòrica: banca convencional, exclusió financera, 
exclusió financera femenina, autonomia econòmica, finances 
ètiques, inclusió financera, microcrèdits 

Per tal de tenir un punt de partida de la situació en què ens trobem en matèria de finances 
ètiques i exclusió femenina, és important fer esment a diferents conceptes i aspectes a nivell 
teòric que ens serviran per a apartats posteriors, poder analitzar i desgranar l'estudi de cas. 

Segons autors com J. P. Sanchis, la banca convencional ha mogut el món des de fa moltes 
dècades. La seva tendència s'estén a tots els països, de manera que les grans decisions 
polítiques preses pels governs nacionals estan directament influenciades pels bancs. Per 
aquest motiu, la major part d'aquestes decisions van dirigides a beneficiar-los a ells i a les 
gran corporacions empresarials amb les que mantenen acords. Així, la societat està al servei 
de les grans empreses i bancs, i els governs mantenen un acord tàcit amb ells de manera que 
quan sofreixen pèrdues o inclús entren en fallida, se'ls rescata amb diner públic i se'ls saneja 
per a posteriorment retornar a la seva iniciativa privada, com hem vist que ha passat amb la 
crisis financera del 2008 (Sanchis Palacio, 2015). És a dir, actualment vivim en un món 
governat per la oligarquia financera, on l'estil de vida està condicionat pels grans banquers i 
empresaris i els ciutadans queden sotmesos a ells. 

Això provoca un creixement econòmic desigual i com a resultat, una de les conseqüències de 
major impacte: l'exclusió financera. La Comissió Europea defineix aquest fenomen com "el 
procés mitjançant el qual les persones es troben amb dificultats a l'accés i/o ús dels serveis i 
productes financers adequats a les seves necessitats i que els hi permeten portar una vida 
social normal a la societat a la qual pertanyen". Per tant, l'exclusió financera està 
íntimament relacionada amb l'exclusió social i la pobresa. Les persones en situació de 
pobresa o en risc d'exclusió social no poden accedir a diferents recursos o serveis i un d'ells, 
són els serveis financers. Encara que aquest serveis no siguin considerats necessitats 
bàsiques com el menjar o la roba, la seva carència pot ocasionar major pobresa al fer més 
difícil la possibilitat d'integrar-se econòmicament i socialment. De manera que l'exclusió 
financera produeix més exclusió social, creant així un cercle viciós difícil de trencar (Sanchis 
Palacio, 2015). 

Com hem dit, una persona està en situació d'exclusió financera quan no pot accedit als 
serveis bàsics que ofereixen les entitats financeres. Concretament, aquests serveis bàsics 

són: els serveis d'estalvi, els serveis de transacció i l'accés a crèdit, i en alguns casos, s'inclou 
també els serveis d'assegurances. Dependent dels serveis que no es té accés es parlarà 
d'exclusió financera parcial o total. 

Com explica Global Findex els grups que mostren més deficiències d'exclusió financera són 
els pobres, els joves, els residents rurals i les dones. Aquest últim col·lectiu és el que ens 
interessa per aquest treball i és el que fa referència a l'exclusió financera femenina. Es 
tracta de bretxes de gènere davant de la disponibilitat de serveis i productes financers. 
Obstacles, condicionants (financers i no financers) i estereotips de gènere que ajuden a 
explicar i comprendre la variació en l'accés de les dones a les finances en alguns països. A 
més de les barreres i obstacles de les institucionals habituals, les dones s'enfronten a una 
sèrie de factors i estereotips socials i culturals que poden afectar la seva capacitat per 
accedir i usar els serveis financers (Demigurç-Kunta, Klapper i Singer, 2013). 

Aquesta desigualtat limita l'autonomia econòmica i el desenvolupament d'alguns dels seus 
drets econòmics. Són desigualtats que remeten a un tipus de discriminació estructural 
exercida per institucions i, en general, per la pròpia lògica i organització del sistema financer 
que ha estat invisibilitzada enfront d'altres esferes socials sobre les quals existeix major 
conscienciació, protecció i incidència en relació a la desigualtat de gènere. 

De manera que l'autonomia econòmica és clau per aconseguir l'autonomia en l'accés a béns 
i serveis que determinaran el benestar material de les persones. En la majoria dels països, els 
avenços en l'autonomia econòmica de les dones s'han materialitzat en la seva participació 
laboral. Potser per aquest motiu, ha estat definida com "la capacitat de les dones per 
generar ingressos i recursos propis a partir de l'accés al treball remunerat en igualtat de 
condicions que els homes" ("Observatori d'Igualtat de Gènere d'Amèrica Llatina i el Carib", 
2016). No obstant això, l'autonomia econòmica és un concepte més ampli que el 
d'autonomia d'ingressos perquè engloba altres aspectes com l'accés a serveis d'estalvi o 
l'accés al crèdit i a les prestacions socials. Es refereix, per tant a la capacitat de les dones de 
ser proveïdores del seu propi suport i decidir quin és la millor manera de fer-ho. 

D'altra banda, les empreses privades capitalistes es mouen per interessos econòmics i 
particulars, per la qual cosa difícilment tenen en compte els problemes de la societat. Si es 
basen en comportaments ètics, que lògicament ho poden fer, estaran en condicions de 
contribuir en part al creixement econòmic i social i a generar riquesa i treball, però sempre el 
seu fi, per definició, serà la maximitzar el benefici empresarial (Sanchis Palacio, 2015). És a 
dir, la democràcia en aquest tipus d'organitzacions, si existeix, està supeditat a l'interès 
particular dels seus propietaris i conseqüentment el capital sempre està per damunt del 
treball i de les persones. De manera que, per pal·liar aquesta divergència i l'exclusió social 

que provoca, les empreses privades han d'incorporar en el seu funcionament criteris ètics i 
socials tant externs (respecte al medi ambient, creació de llocs de treballs de qualitat,...) com 
interns (igualtat de gènere, treball equitatiu,...). Així ho expressen les organitzacions que 
constitueixen l'anomenada Economia Social 1 . És a partir d'aquests valors que es pot 
potenciar que siguin els bancs els que estiguin al servei de les persones i dels interessos 
generals, creant un sistema bancari transparent i socialment responsable que eviti crisis 
financeres i econòmiques. Així ho demostren les finances ètiques. 

Segons Ugo Biggeri, president de FIARE Banca Ètica, en el seu llibre "El valor del dinero" 
explica com “l'economia i les finances orientades de manera ètica es plategen preguntes i 
cerquen respostes sobre les conseqüències de l'activitat econòmica". 

Els principals punts que defineixen les finances ètiques, segon Biggeri, són: 

• Consideren que el crèdit, en totes les seves formes, és un dret humà: no discriminen 
entre els destinataris dels usos dels fondos per raons de sexe, ètnia o religió, ni 
tampoc per raons de matrimoni. De manera que finança activitats de promoció 
humana, social i mediambiental, avaluant els projectes amb un doble criteri: la 
viabilitat econòmica i la utilitat social. 

• Consideren l'eficiència com un component de la responsabilitat ètica: no és una 

espècie de beneficència, és una activitat econòmica vital, amb les seves adients 
responsabilitats, que pretén ser útil des del punt de vista social. 

• No considera legítim l'enriquiment basat exclusivament en la possessió i l'intercanvi 
de diner: en aquest context, el tipus d'interès és una mesura de l'eficiència en la 
utilització i com una mesura de compromís perquè els estalviadors utilitzin el diner 
en projectes vius i sostenibles. En conseqüència, el tipus d'interès, el rendiment de 
l'estalvi, es diferent a zero, però ha de ser mantingut el més baix possible, basat a 
partir d'avaluacions econòmiques, però també socials i ètiques. 

• Són transparentes: l'intercanvi financer té el deure de tractar amb discreció les 
informacions que obté sobre els estalviadors en el desenvolupament de la seva 
activitat, però això no treu que els dipositants tenen el dret a conèixer els processos 
de funcionament de la institució financera i les seves decisions sobre el crèdit i la 
inversió. 


h'erme reconegut per la Comissió Europea durant la segona meitat dels anys 80 i que des de llavors s'ha convertit en un 
instrument de important rellevància per resoldre les injustícies provocades pel sistema capitalista. 

• Preveuen la intervenció no només dels socis, sinó també dels estalviadors, en les 
decisions importants de l'empresa: les formes de participació poden incloure tant 
mecanismes directes d'expressió de les preferències com mecanismes democràtics 
de participació en les decisions. 

• Tenen com a criteris de referència per a l'ús del fons la responsabilitat social i 
mediambiental. Exclouen, per principis, relacions financeres amb aquelles activitats 
econòmiques que obstaculitzen el desenvolupament humà i vulneren els drets 
fonamentals de les persones, com la fabricació o el comerç d'armes, les produccions 
greument lesives contra la salut i el medi ambient, les activitats que es basen en 
l'explotació de menors o en la repressió de les llibertats civils. 

• Requereixen un compromís integral i coherent per part de la entitat, que orienti tota 
la seva activitat. L'intermediari es declara dispost a ser controlat per institucions de 
garantia pels estalviadors. 

Per tant, d'aquests principals punts es desprèn una clara visió de canvi de les finances que 
afavoreix la construcció d'un món basat en la sostenibilitat, equitat i compromís social. Per 
altra banda, les conseqüències no econòmiques de les activitats econòmiques es 
converteixen en un element central a la hora de dissenyar les estructures i processos de 
gestió. Aquesta centralitat es contraposa al liberalisme i al laissez faire 2 , encara que no a la 
idea del mercat ni a les llibertats que ofereix. 

Dit amb altres paraules, les finances ètiques formen part d'aquest conjunt d'iniciatives que 
promouen l'economia solidària. Són projectes que rescaten el valor de la solidaritat, la 
confiança, la transparència, la proximitat, la no lucrativitat, la cooperació o la participació en 
l'àmbit de la intermediació financera i proposen altres maneres de funcionament oposats als 
que regeixen el sistema econòmic actual. 


Amb aquests valors s'aproxima a la inclusió financera. Per aconseguir-la s'han de considerar 
les quatre dimensions claus que s'exposen a la següent taula (Taula 1). 

Taula 1. Dimensions per la inclusió financera. 

Accés: referit a la infraestructura financera disponible per realitzar els serveis 


Expressió francesa ("deixeu fer, deixeu passar") que il·lustra la teoria econòmica que preconitza una llibertat absoluta: 
lliure mercat, lliure manufactura, impostos molt baixos o nuls, lliure mercat laboral i intervenció mínima dels governs. Va 
ser usada per vegada primera per Jean-Claude Marie Vicent de Gournay, fisiòcrata del segle XVIII, contra 
l'intervencionisme del govern a l'economia. 

Ús: relatiu al nombre de productes financers accessibles a les persones 

Educació financera: coneixement i ús responsable dels serveis i productes financers. Aquest 
és molt important ja que les estafes bancàries són possibles. De manera que, la millor 
manera de reduir les taxes de morositat és formant als clients bancaris. 


Protecció al consumidor: cercar les condicions equitatives entre proveïdors i consumidors. 

Font: Elaboració pròpia a partir del llibre "iEs posible un mundo sin bancos ? La revolución de lasfinanzas éticas 
y solidarias" de J. R. Sanchis 


Tal com diu Cristina de la Cruz a l'article "Una lectura feminista sobre el caràcter político y el 
poder emancipador de las finanzas éticas", l'economia solidària ofereix una base d'anàlisi 
fonamental per dotar de sentit i conceptualitzar principis claus de l'economia feminista 3 . 
Concretament s'hi destaquen tres gran trets de l'economia ètica o solidària que fomenten la 

inclusió financera femenina (De la Cruz, 2014): 


S El caràcter polític de les finances ètiques i el seu compromís per una distribució no 
excloent i equitativa de les llibertats de les persones. Aquest principi és clau per 
fonamentar la seva defensa del dret al crèdit i per tant, la possibilitats de garantir 
altres drets com la sostenibilitat de la vida i dels espai de cura. La seva preocupació 
no és precisament l'obtenció de benefici i l'acumulació del capital. 


S El poder emancipador de les finances ètiques s'articula entorn a lògiques basades en 
la confiança, la cura i la sostenibilitat de la vida, "que impliquen i exigeixen la 
descolonització del poder per possibilitar altres maneres de conèixer, i de fer diferents 
dels del domini modern, androcèntric i capitalista" (De la Cruz, 2014). 


3 

L'economia feminista és una corrent econòmica que ha denunciat repetidament la poca importància que des l'àmbit de 
l'economia se li concedeix a les condicions de vida de les persones, i reivindica altres formes de cooperació que ens 
permetin interrelacionar "d'una altra manera" (més equitativament) l'ordre econòmic i l'ordre social. Altres formes de 
construcció col·lectiva de les relacions econòmiques, altres formes de cooperació social que reforcin la idea de vincle i 
deute social i que estiguin basades en la cooperació, la complementarietat, la reciprocitat, així com també, autonomia, 
sobirania, reciprocitat i equitat. 

•S El valor transformador de les finances ètiques denuncia els codis patriarcals de 
dominació, la falsa neutralitats dels diners i de les relacions financeres. És a dir, les 
finances ètiques permeten aprofundir en els esquemes de la economia feminista i 
reconeixen el valor dels circuits econòmics de proximitat, basades en valors com la 
proximitat, la confiança i la solidaritat. 


Per tal d'aconseguir aquesta inclusió financera s'han creat instruments alternatius específics 
als de la banca convencional, les anomenades "microfinances". L'origen d'aquestes es 
produeix amb la creació del Banc Grameen l'any 1974 a Blangadesh per part del professor 
d'Economia de la Universitat de Chittagong i Premi Nobel de la Pau 2006, Muhammad Yunus 
que, després de topar amb l'exemple d'una dona que lluitava per tirar endavant la seva 
família però que a causa dels abusius tractes dels intermediaris no podia, va buscar una 
solució per l'ocupació autònoma de la població desfavorida. Buscava un programa de 
creixement gradual que concentrava les seves activitats i atorgava major importància a les 
dones en detriment dels homes (Veciana i Milena, 2005). Així va sorgir la idea del Banc 
Grameen. Encara que, com s'ha explicat, en un primer moment les microfinances sorgissin 
als països en via de desenvolupament, actualment s'han anat estenent també per occident. 
De manera que la creació d'aquests instruments al servei de les persones en risc o situació 
d'exclusió actuen com a correctors de la desigualtat. Diversos autors com Sanchis i De la Cruz 
esmenten com les microfinances estan tenint una repercussió molt positiva en la inclusió 
financera i que sobretot, en les dones ja que ha tingut un impacte especialment positiu en 
les mesures d'integració econòmica d'aquest col·lectiu. 


Dins aquests mecanismes de les microfinances hi trobem l'instrument dels microcrèdits. Es 
tracta d'un fenomen àmpliament desenvolupat durant els últims anys amb la finalitat de fer 
front a l'exclusió financera (Sanchis Palacio, 2015). Aquest mecanisme fomenta la provisió 
d'una quantitat de diners a persones que es troben en situació o risc de pobresa o d'exclusió 
social amb la finalitat d'ajudar-los a pal·liar o sortir d'aquesta situació. Aquestes pràctiques 
financeres estan basades en la sostenibilitat, de manera que es crea un cercle virtuós que 
permet anar incorporant, cada vegada, un major nombre de clients gràcies a la devolució del 
préstec juntament amb el pagament d'un tipus d'interès (préstec - devolució - nou). Això és 
possible per la baixa morositat que es produeix i pel reduït risc financer associat, ja que els 
projectes socials que es financen compten amb l'assessorament i el seguiment de l'entitat 
que concedeix el préstec, assegurant així la viabilitat econòmica (Sanchis Palacio, 2015). 

2.2. Aproximació estadística: diagnòstic 

En aquest segon apartat es fa una anàlisi de la situació d'exclusió financera i concretament, 
la femenina i com les microfinances han suposat un instrument per intentar pal·liar i/o 
solucionar aquesta situació, en termes estadístics. És a dir, a partir de xifres s'estudia les 
diferències sobre el paper i lloc de les dones en les finances a tres nivells: mundial, europeu i 
Espanyol. D'aquesta manera es podrà veure com ha afectat la globalització a nivell mundial, 
la crisis financera, quins són els països més afectats per aquesta exclusió i quina aplicació hi 
ha sobre les microfinances i els microcrèdits. 


2.2.1. Exclusió a nivell mundial 

A nivell mundial, segons l'informe "Global Fíndex 2014" 4 , el nombre de persones que tenen 
un compte va créixer en 700 milions entre 2011 i 2014. De manera que el 62% de la població 
adulta del món té un compte bancari; enfront del 51% hi havia en el 2011. De manera que 
actualment hi ha 2 milions d'adults que estan sense serveis bancaris. Els països en via de 
desenvolupament són els que major nivell d'exclusió financera tenen ja que, com s'ha dit 
en l'apartat anterior, l'exclusió financera està directament relacionada amb la situació de 
pobresa de la zona. Dit amb altres paraules, fa tres anys 2,5 milions d'adults estaven sense 
serveis bancaris i al 2014, aquesta xifra s'havia reduït a 2 milions d'adults, el que representa 
una disminució del 20%. 

Segons el mateix informe, hi ha una bretxa de gènere significativa alhora de tenir un compte 
bancari, l'estalvi, el crèdit i el comportament dels pagaments. Al 2014, com es pot veure en 
el gràfic, el 58% de les dones a tot el món té un compte, comparat amb el 65% dels homes. 
Aquest xifra al 2011 era del 47% a les dones i el 54% en els homes. Això vol dir que a nivell 
mundial, hi ha una diferència de 7 punts percentuals entre homes i dones de manera 
persistent, alhora de tenir en propietat un compte bancari. Aquesta bretxa però, es dóna 
de diferent manera segons la regió. En els països en via de desenvolupament, la diferència 
augmenta una mitjana de 9 punts percentuals. Concretament i com es pot observar en el 
següent gràfic, és entre els habitants d'Àsia meridional on la bretxa de gènere entre els que 
tenen accés a un compte bancari és més gran, amb 18 punts percentuals (37% les dones i 


4 Global Findex és una base de dades que proporciona dades en profunditat sobre l'ús dels serveis financers de la població 
entre països i al llarg del temps. Consta de més de 100 indicadors, també es mostra per sexe, ingressos, i edat. Recollida en 
associació amb l'Enquesta Mundial Gallup i finançat per la Fundació Bill i Melinda Gates, el Findex global es basa en 
entrevistes d'uns 150.000 adults a nivell nacional i representatius seleccionats a l'atzar en més de 140 països. 

55% els homes). Llavors, són les regions d'Europa i Àsia Central i l'Àfrica Subsahariana les 
que presenten una major bretxa. A l'Afganistan, per exemple, al 2011 només el 3% de les 
dones té un compte formal, xifra que en els homes arriba al 15% (Van Oudheusden, 
Demirguc-Kunt, Klapper & Singer, 2014). 

Gràfic 1. Accés a un compte bancari separat per gènere i regions. 2014. 

Font: Elaboració pròpia a partir de les dades de l'informe Global Fíndex 2014 


Com s'explica a un article publicat pel Banc Mundial "el problema és més greu que 
simplement obrir un compte bancari. De fet, les dones també estan molt en desavantatge 
respecte dels homes quan es tracta d'estalviar i demanar diners prestats a través 
d'institucions formals, fins i tot després de realitzar ajustos per neutralitzar els efectes de les 
característiques personals com edat, educació, ingrés i residència urbana o rural. A Amèrica 
Llatina, per exemple, el 8% de les dones informa haver estalviat de manera formal l'any 
passat, en comparació amb el 12% dels homes". 


En les enquestes realitzades per Findex, les dones també citen la possibilitat d'utilitzar el 
compte d'una altra persona com a motiu per no obrir una pròpia. En efecte, el 26% de les 
dones dels països en desenvolupament -comparat amb el 20% dels homes- afirma no tenir 
un compte bancari perquè un membre de la família ja té un. Això probablement reflecteix la 
falta de titularitat dels actius entre les dones, la qual cosa pot afectar la seva independència 
econòmica i l'oportunitat de treballar per compte propi. 

Gràfic 2. Accés de les dones a un compte bancari propi. 2014 

© 2016 The World Bank, All Rights Reserved. 

Font: Base de dades de l'informe Global Fíndex 2014 

A causa d'aquesta exclusió financera femenina, més dones que homes busquen mitjans 
alternatius per administrar les seves finances. Segons l'"informe Global Fíndex 2014", a 
l'Àfrica al sud del Sàhara, per exemple, el 53% de les dones que estalvien ho fa utilitzant un 
mètode comunitari informal, com estalvis rotatius i una associació de crèdit, en comparació 
amb el 43% dels homes que tenen estalvis. Per tant, aquestes alternatives de finançaments 
ètics omplen un gran buit. 

Per altra banda, els microcrèdits concretament, com hem dit abans, són petits préstecs que 
es concedeixen a persones amb dificultats d'accés a la finançament convencional, amb la 
finalitat de resoldre els problemes de pobresa i exclusió. A nivell mundial, més del 80 
milions de persones posseeixen microcrèdits per un import estimat de 40 mil milions de 
dòlars (Sanchis Palacio, 2015). També és rellevant destacar que el 2005 va ser declarat l'Any 
Internacional del Microcrèdit per les Nacions Unides. Per tant, es pot comprovar com és 
tracta d'un instrument de finançament àmpliament estès per tot el món. Conseqüentment, 
això ha suposat l'afavoriment del desenvolupament de les comunitats locals, destacant però 
per molts autors l'apoderament de la dona ja que la majoria del col·lectiu de sol·licitants és 
femení (Sanchis Palacio, 2015). 

Per tant, a nivell mundial es pot observar com hi ha hagut un increment en la inclusió 
financera ja que ha augmentat en 700 milions el nombre de persones que tenen un compte 
bancari des del 2011 fins al 2014. Aquesta inclusió no s'ha reflectida en termes de gènere ja 

que la bretxa entre dones i homes es segueix mantenint igual, amb una diferència de 7 punt 
percentuals, on l'home té un major accés als serveis financers que la dona. Per altra banda, 
també cal destacar la diferència entre regions. Aquells països en via de desenvolupament 
són els que tenen una bretxa major. Pel que fa als microcrèdits es pot observar com són un 
instrument d'inclusió que s'està estenent per tot el món i donant molt bons resultats. 


2.2.2. Exclusió financera a nivell europeu 

L'estudi "Financial Services Provision and Prevention of Financial Exclusion" (Prestació de 
serveis financers i prevenció de la exclusió financera) realitzat per la Comissió Europea 
exposa que els països de la UE, dos de cada deu persones no té accés a serveis bancaris 
transaccionals; aproximadament tres de cada deu no té estalvis i quatre de cada deu no 
tenen facilitats de crèdit. Segons aquest mateix informe les persones amb baixos ingressos 
són els primeres afectades i, per tant, els aturats, els pares o mares sense parella que 
s'encarreguen de la cura dels seus fills a temps complet i les persones que no poden 
treballar per motius de malaltia o discapacitat. Els immigrants també es veuen 
particularment afectats. El fet de viure en una zona desfavorida augmenta la probabilitat 
d'exclusió financera, igual que viure en una zona rural dels països europeus. 


Gràfic 3. L'exclusió financera dels diferents països de la Unió Europea. 2008 

Espanya com es pot observar en el gràfic, després de Grècia és el segon país que té una 
major insuficiència a l'accés de serveis bancaris, el triple que la mitjana europea. Pel que fa 
però a l'exclusió financera total, és a dir, a persones que no tenen accés a cap tipus de servei 
bancari. Espanya està dintre de la mitja europea. 

Per altra banda, si ens centrem en el col·lectiu de dones, com es pot veure en la següent 
taula, estan més afectades que els homes en l'exclusió financera. Les europees tenen el 
doble de probabilitat de trobar-se completament excloses dels serveis financers que els 
homes. El 36% del 5 % (l'8 %) que està en exclusió financera no té accés al crèdit mentre 
que les dones és del 43% del 8% total (3,44 %). Al mateix passa en no tenir accés al servei 
d'estalvi o a les transaccions, les dones sempre queden més excloses a aquests serveis 
(Kempson, Anderloni, Bayot, Btçdowski & Iwanicz-Drozdowska, 2008). 


Taula 1. Distribució per gènere de l'exclusió financera a l'EU 


Percentage (%) 

Exclusió 

financera 

No té accés al 
crèdit 

No té accés al 
servei d'estalvi 

No té accés a les 
transaccions 

Gènere 

Homes 

5 

36 

28 

16 

Dones 

8 

43 

32 

20 


Font: Elaboració pròpia a partir de l'informe "Financial Services Provision and Prevention of Financial Exlcusion" 


Per tal de pal·liar aquesta situació, la Comissió Europea ja va assenyalar la importància del 
paper dels microcrèdits en considerar que s'han convertit en "una eina vàlida per lluitar 
contra la pobresa a Europa i treure del sistema de prestacions socials a les persones en atur 
mitjançant la promoció de l'autoocupació". Així ho demostra realitzant i promovent diferents 
projectes: l'Execusió de l'Intrument Europer de Microfinançament Progress en 2013, la 
mobilització de 237 milions de euros per part de la Comissió Europea i el Fons Europeu en 
préstecs per recolzar a 20.000 microempreses europees, recolzament a molts països 
europeus a traves d'inversos per part del Banc Europeu per fomentar el microcrèdit, entre 
altres. 


2.2.3. Exclusió financera a nivell espanyol 

Per entendre l'exclusió financera a l'estat espanyol s'ha de diferenciar abans de la crisis 
econòmica i després de la crisis. 

Abans de la crisis. Espanya era un dels països europeus amb un major grau de bancarització. 
Segons Eurostat, el 2008 un 1,3% de la població no tenia un compte corrent, llibreta 
d'estalvi o dipòsit en una entitat financera. El nombre d'oficines bancàries que operaven al 
nostre país era aproximadament el mateix que la suma de les existents al Regne Unit i Itàlia. 
I el nombre de caixers automàtics era major al d'Alemanya o França, malgrat les diferències 
de grandària i poder adquisitiu entre Espanya i aquests països. Concretament Espanya tenia 
una bancarització del 977%. 

Degut a la crisis hi va haver una reestructuració bancària que va suposar, com esmenta el 
catedràtic d'economia Joan Ramon Sanchis, el tancament d'unes 10.000 oficines, fet que 
propicia l'acomiadament d'unes 42.000 persones. Això, segons ell, ha provocat l'eliminació 
de la majoria d'entitats de l'antic sistema de caixes, en benefici de la mida i volum de negoci 
dels bancs, que se n'han vist beneficiats. Conseqüentment, es prioritzen els criteris de 
productivitat, davant la funció social, i "han deixat una part de la població , generalment la 
més vulnerable, sense accés a serveis financers". De manera que, com explica la Societat 
Cooperativa de Oikocrèdit, “el resultat d'això són 2'6 milions de persones en exclusió 
financera a l'Estat espanyol i 12,1 milions de sub-atesos" . Per tant, com explica Sanchis, “la 
crisis financera el que ha fet ha estat estendre la generalització del fenomen d'exclusió 
financera també en el món occidental". Tot i així, Espanya segueix sent el segon país de 
l'eurozona amb el major nombre d'oficines per habitant. 

Si ens fixem en els motius de l'exclusió, es pot observar com una de les causes més rellevants 
és per motius econòmics, i on la majoria d'aquestes persones són dones, concretament un 
55 %. 


Fent referència en aquest mateix tema de l'exclusió financera femenina, l'estudi realitzat al 
País Basc per SETEM Flego Flaizea mitjançant enquestes a 625 persones i 48 visites a entitats 
bancàries de Kutxabank, BBVA, Banco Santander Central Flispano, La Caixa, Caja Laboral i 
Banc Sabadell, va confirmar de manera clara que "quan una persona travessa la porta d'un 
banc, el fet que sigui home o dona condiciona la forma en què va a ser atesa " (De la Cruz, 
Zuazo & Alija, 2015). Els resultats de l'estudi van evidenciar un comportament diferent cap a 
les dones, a les que, en línies generals, se'ls demanen més requisits així com informació de 
tipus personal, com l'estat civil on gairebé en la meitat de les ocasions se li pregunta a la 
(Taula 2) i per la vida laboral, on en el 20,8% de les dones se'ls hi pregunta sobre aquest 
tema. Per contra, com es pot veure en el gràfic, l'home mai se li preguntava per la seva vida 
laboral i resultava anecdòtic que és indagués en el seu estat civil (només el 8%). De la 
mateixa manera, a la dona se li va exigir un avalador en la meitat dels casos mentre que per 
a l'home no va ser una exigència rellevant. 


Francisca Morey Cortès 

Taula 2. Informació sol·licitada sobre les circumstàncies personals i familiars de la persona 
sol·licitant 

Font: Taula extreta de l'informe "Finances i desigualtats de gènere" 

Aquesta desconfiança en la capacitat de les dones, a més, els afecta en forma de pitjors 
condicions de crèdit. Així, “en el cas del crèdit hipotecari, a l'home li van oferir fins a 160.000 
euros mentre que en els casos en què es va confirmar una quantitat concreta a la dona se li 
van assegurar 95.000 euros" (De la Cruz, Zuazo & Alija, 2015). Un altre aspecte rellevant en 
el qual es pot apreciar la diferència entre homes i dones és en l'interès mostrat en la 
clientela. Així l'estudi revela que en el 87,5% dels casos es va prestar un major interès a 
l'home enfront del 50% dels casos que es van presentar amb les dones 5 . 

D'altra banda, es dóna l'exclusió geogràfica. Des de l'esclat de la crisi ha augmentat, fins el 
2012, en 81.282 les persones que vivien en municipis on no existia cap oficina bancària. 
Segons un estudi de la Universitat de Salamanca, un 40% dels municipis de l'Estat espanyol 
no compta amb cap oficina bancària. 

Aquesta exclusió financera genera preocupació en les entitats de finances ètiques i les caixes 
d'estalvis, que es centren en combatre-la a través de les seves línies d'inversió, però també a 
través d'activitats educatives i de sensibilització en totes les seves facetes. Per tant, són les 

entitats ètiques i cooperatives les que s'encarreguen d'aquesta falta d'accés a serveis 
financers a través demicrofinances o les finances ètiques i cooperatives d'àmbit més local 

(Sanchis Palacio, 2015). 

Segons el catedràtic d'Anàlisis Econòmic de la Universitat de València, Joaquín Maudos, " les 
caixes d'estalvis són amb diferència les més actives en el foment de la inclusió financera, ja 


5 Es va analitzar mitjançant tècniques de feedback usades habitualment per tancar operacions. 

que rescaten de l'exclusió al 2,2% de la població espanyola, és a dir, a 1.063.166 habitants 
que resideixen a 995 municipis en què només hi ha sucursals de caixes d'estalvis". 


Per altra banda, si ens centrem en els microcrèdits a Espanya es caracteritzen per concedir- 
se a títol individual als col·lectius més desafavorits i vulnerables. De manera que els 
beneficiaris potencials són les dones amb un 58% del total de les operacions, els 
immigrants, els aturats de llarga durada, les llars monoparentals, els majors de 45 anys i els 
discapacitats. 

Els primers microcrèdits, que es van començar a concedir a Espanya per entitats financeres, 
daten de l'any 2001. Dins dels programes de microcrèdits es poden diferenciar els següents: 

2. Els que ofereixen les entitats financeres, principalment les caixes d'estalvis dins la 
seva obra social (Caixa Catalunya, la BBK, la Caixa Galícia, la Caixa Granada, la Caixa i 
la CAI) que a finals de l'any 2006, aquestes caixes d'estalvis espanyoles, amb 
l'objectiu de fomentar el desenvolupament dels microcrèdits, van constituir 
l'anomenada "Xarxa Espanyola de Microfinances". 

3. Els que ofereixen l'Administració Pública: Línia de Microcrèdits de l'ICO (Institut del 
Crèdit Oficial) que es va crear l'any 2003 amb la col·laboració del Fons Europeu 
d'Inversions per a millorar les condicions de finançament ofertes als beneficiaris dels 
microcrèdits, el programa "Microcrèdits per a Dones Emprenedores i Empresàries", 
subscrit per primera vegada l'any 2008, promogut pel Ministeri d'Igualtat, 
d'Indústria, Turisme i Comerç i en el qual també col·labora la Confederació 
Espanyola de Caixes d'Estalvis (CECA ). 


Pel que fa estrictament a les finances ètiques, segons l'Observatori de les Finances Ètiques a 
l'Estat espanyol la seva activitat continua creixent, l'evolució de les seves xifres contrasta 
amb les del conjunt del sistema financer, tant l'estalvi com el nombre de clients d'aquestes 
entitats i la xifra de préstecs. 

Volum de l'estalvi. Les entitats de finances ètiques gestionen un volum d'estalvi que 
es situa al voltant dels 1.500 milions d'euros. Aquesta xifra suposa un increment de 
l'estalvi recollit que es situa per sobre del 16%, mentre que el creixement dels 
dipòsits gestionats pel sistema financer durant el 2014, segons dades del Banc de 
Espanya, ha tingut un comportament pla. 

Xifra de préstecs. Els préstecs realitzats per les entitats de finances ètiques 
s'incrementa un 6% durant el 2014. 

Confiança en la Banca Ètica. Es pot afirmar l'augment de la confiança en la banca 
ètica. El nombre de clients / usuaris, amb un increment de quasi el 18% durant el 
2014, és de més de 180.000, amb unes aportacions al capital social d'aquestes 
entitats de més de 129 milions d'euros i que representen un increment del 18% 
sobre l'any anterior. 


III MODELS D'INCLUSIÓ SOCIAL I FINANCERA 


En aquest apartat es vol mostrar diferents projectes, models i/o programes que s'han dut 
a terme tant a nivell espanyol, com europeu o mundial. Tal com exposen diferents informes, 
articles i entrevistes realitzades, hi han diferents estratègies aplicades en els diversos països i 
regions, en els quals es poden identificar alguns mecanismes financers importants per 
aconseguir la inclusió. Aquesta secció explora fins a quin punt aquests projectes 
contribueixen a pal·liar o solucionar l'exclusió financera i concretament, la femenina. 


3.1. A nivell mundial 

Per explorar els instruments existents a nivell mundial, s'han agafat tres organitzacions 
diferents: 

Banc Grameen, pel fet de què es tracta del primer banc que es va originar amb els 
ideals i valors de les microfinances i la inclusió financera de les zones rurals 
empobrides. 

Women's World Banking ja que es tracta d'una organització de referent mundial en 
el tema de la inclusió financera femenina, tant per la seva extensió geogràfica com 
pels resultats positius en la inclusió financera femenina. 

Microcrèdit Dona. És un exemple dels múltiples programes que es realitzen a 
Amèrica Llatina, zona on el tema de l'exclusió financera està molt present i per tant, 
on s'hi troben un major nombre d'estudis i programes per la inclusió financera. 

Microcrèdit Dona és un simple exemple que reflecteix la visibilitat de la 
problemàtica i la cooperació que es troba a Amèrica Llatina i conscienciació per 
solucionar l'exclusió financera femenina. 


3.1.1. Banc Grameen 

Com s'ha dit en apartats anteriors, el projecte Grameen Bank va néixer a Jorba, un poblet de 
BanglaDesh l'any 1974 pel professor d'Economia de la Universitat de Chittagong i Premi 
Nobel de la Pau 2006, Muhammad Yunus que, després de topar amb l'exemple d'una dona 
que lluitava per tirar endavant la seva família però que a causa dels abusius tractes dels 
intermediaris no podia, va buscar una solució per l'ocupació autònoma de la població 
desfavorida (Veciana & Milena, 2005). Amb aquesta finalitat, s'ha creat un banc que ha 
revertit la pràctica bancària convencional mitjançant l’eliminació de la necessitat de garantia 
i creant un sistema bancari basat en la confiança, la participació i la creativitat. D'aquesta 
manera és vol combatre amb la pobresa i ser una eina pel desenvolupament de les 
condicions socioeconòmiques dels que estan en situació de pobresa. 

Per tant, el paper principal del Grameen Bank és proporcionar microcrèdits: grups de cinc 
persones reben diners en préstec, amb molt pocs requisits, però el grup sencer perd la 
possibilitat de nous crèdits si un d'ells no l'aconsegueix pagar. Això crea incentius 
econòmics perquè el grup actuï de forma responsable i converteix el banc en 
econòmicament viable. 

D'aquesta manera, segons xifres de la seva pàgina web, a partir de 2.568 sucursals i amb la 
prestació dels seus serveis a 81.392 llogarets, cobreixen el 97% del total dels llogarets de 
Bangladesh al 2015. Això suposa un total de 8,81 milions de prestataris, dels quals 8,55 són 
dones, és a dir, aquest col·lectiu representa un total del 97% ("Grameen Bank | Bank for 
the poor - Home", 2016). 


3.1.2. Women's World Banking 

Women's World Banking es va establir el 1979 a Nova York per donar servei a les dones 
empresàries empobrides. L'objectiu és construir una xarxa de sòlides institucions 
financeres a tot el món i garantir que l'actuació es centri en les dones com a clients, 
innovadores i líders. 

La missió de la xarxa global Women's World Banking és ampliar el patrimoni econòmic, la 
participació i el poder de les dones amb baixos ingressos i les seves famílies, ajudant-los a 
accedir als serveis financers, al coneixements i als mercats. WWB és una xarxa global de 40 
proveïdors de microfinances, que treballen en 29 països. La xarxa serveix a 24 milions de 
microempresaris ("Homepage - Women's World Banking", 2016). Per altra banda, WWB 
entén que pel disseny del producte s'ha de començar primer per la investigació, comprenent 
la vida de la dona i poder projectar i desenvolupar els serveis necessaris per les dones i 
sostenibles per la institució financera. Per això, té assessors i experts tècnics que realitzen 
estudis i treballen per oferir una àmplia gamma de serveis tècnics i d'assessorament i de 
promoure activament l'aprenentatge de bones pràctiques. 

D'aquesta manera, com s'esmenta en la seva pàgina web, ha aconseguit que 640.598 dones 
tinguessin accés als seus productes, amb la finalitat de millorar les condicions econòmiques 
de les famílies pobres en països en via de desenvolupament capacitant a les dones ja que 
WWB creu fermament que quan a una dona se li donen les eines per desenvolupar un petit 
negoci, està capacitada per la creació de béns i la bona gestió i així canviar la seva vida i la de 
la seva família. Per fer-ho, WWB treballa per enfortir la xarxa d'organitzacions de 
microfinances i bancs que hi pertanyen, on totes comparteixen el compromís d'ajudar a 
l'accés a serveis i informació financera de dones empobrides. 


3.1.3. Microcrèdit Dona 

Es tracta d'un projecte fundat el 30 d'octubre del 1966 a Perú i originat a través d'uns grups 
de dones organitzades a partir del Comitè de Desenvolupament de la Família (CODEFAM), 
"òrgan que representa a la dona, instaurat per valorar el paper que exerceix en les unitats 
familiars de la Cooperativa Agrària Cafetalera La Florida i a qui s'atorga la tasca principal de 
gestionar el desenvolupament familiar sota l'enfocament d'apoderament de la dona 
cafetalera, promoure l'equitat de gènere i millorar l'administració de l'economia de les 
famílies sòcies de la cooperativa " (Pérez Alva, 2012). Aquest Comitè s'organitza amb la 
participació de sòcies de la Cooperativa Agrària Cafetalera La Florida (C.A.C.), amb la finalitat 
d'acabar amb els abusos dels intermediaris/es en l'exportació de cafè, producte que 
representa un sector econòmic prioritari per a milers de famílies i conscients de la 
importància de la força col·lectiva. 

Aquest projecte vincula les dones de CODEFAM, desenvolupant una estratègia de 
microfinances solidàries de gènere, denominada "Microcrèdit dona", a fi d'articular-se a un 

treball territorial en diferents districtes, centres poblats menors i comunitats de la seva 
província. Els crèdits s'atorguen per activitats productives diversificades, diferents al cultiu 
de cafè. Segons l'informe de gestió de la presidenta, la inversió dels microcrèdits reporta 
(Pérez Alva, 2012): 

Manteniment de plantació de plàtans 
Engreix de bestiar boví 
Ampliació de mini cellers 

Manteniment de cultiu de pinya, Kion i blat de moro 


Aquestes activitats productives han de tenir com mira ser rendibles i al mateix temps 
desenvolupar capacitats per a l'emprenedoria i sosteniment de nous micronegocis, sobre la 
base de valors de solidaritat, cooperació i fidelitat. Constitueix una porta per promoure 
l'equitat de gènere, l'apoderament de les dones i la participació en els òrgans de govern i 
suport de la cooperativa. De manera que el crèdit es compon de petites sumes, tot i que va 
incrementant en la mesura que la sòcia mostra responsabilitat en el pagament, però no 
aconsegueix incrementar massa, mantenint una suma limitada de màxim de sis-cents dòlars. 
El procés d'atorgament del crèdit inclou, a més, un component de desenvolupament de 
capacitats empresarials, un altre tècnic-productiu i un apoderament personal. Per això, 
constitueix una estratègia de microfinances, perquè no només té en compte l'atorgament 
de crèdits, sinó una perspectiva més integral, on s'articula el crèdit a accions preventives i 
promocionals desplegades des d'una altra instància: el comitè d'educació, que com deia 
Sanchis és essencial per arribar a la inclusió financera. 

El seu funcionament i organització consisteix a identificar sòcies que vulguin integrar-se al 
CODEFAM, per tal de complir el seu objectiu principal: la producció i comercialització de cafè 
de les seves socis i sòcies als diferents mercats del món. Amb aquesta finalitat, CODEFAM 
s'organitza en 18 comitès, que congreguen 380 dones sòcies inscrites directament. Elles 
anualment trien a les representants que assumiran la seva gestió: Presidenta, 
vicepresidenta, secretària, primer i segona suplent. En el marc del pla estratègic 2008-2012 
han aconseguit definir com a missió: " contribuir al desenvolupament de les famílies cafeteres 
de la CAC La Florida a través del desenvolupament de capacitats de gestió empresarial i 
habilitats socials dels seus membres; organització i serveis financers solidaris per a 
l'enfortiment de les activitats productives diversificades; formulades en forma participativa" 
(Pérez Alva, 2012). Per a això, un paper important que juga la seva presidenta i la junta 

directiva, es que apropen a través de xarxes informatives a sensibilitzar les dones, mostrant 
els avantatges d'accedir al crèdit i a les diferents accions promogudes des el CODEFAM. 

A partir d'aquesta experiència s'ha aconseguit institucionalitzar el CODEFAM, el qual figura 
com a part dels estatuts, les polítiques i l'estructura orgànica de la Cooperativa La Florida. Ha 
aconseguit, a més, generar un fons de recursos propis per les seves accions anuals, 
independent dels fons manejats des de l'administració central de la cooperativa. 

L'experiència mostra que en el procés d'atorgament del crèdit es van entreteixint xarxes 
de solidaritat entre dones, amb diferents responsabilitats i càrrecs, que més enllà del 
crèdit van identificant necessitats pròpies de la vida quotidiana d'elles i emprenent accions 
per superar-les, com la prevenció de la violència, l'enfortiment de l'autoestima, la 
promoció de la salut sexual i reproductiva, etc. 


3.2. A nivell europeu 

En aquest cas, s'ha elegit una de les banques basades amb els valors de les finances ètiques i 
que té una major expansió a la Unió Europea. A més a més, es tracta d'una Banca que té 
diverses actuacions, tant directe com indirectes, per la inclusió financera femenina: Banca 
Populare Etica 


3.2.1. Banca Populare Etica 

Banca Populare Etica d'Itàlia és una de les experiències més importants a nivell europeu i 
amb més èxit de creixement. Es tracta d'un banc cooperatiu que va néixer a Itàlia a la dècada 
de 1990 i que opera amb el nom de FIARE a Espanya des del 2005. Fou creada per la 
necessitat de trobar finançament i crèdits per al sector no lucratiu italià, sobretot per les 
organitzacions socials, les cooperatives de treball i les cooperatives socials. Com expliquen a 
la pàgina web, "volen ser una eina al servei de la transformació social a través del 
finançament de projectes de l'economia social i solidària i la promoció d'una cultura de la 
intermediació financera, sota els principis de la transparència, la participació, la democràcia i 
el crèdit com a dret". És a dir, volen recuperar el valor social del diner a través de projectes 
finançats sotmesos a una atenta avaluació econòmica, social i ambiental. 

Per desenvolupar la seva activitat, el banc s'inspira en els principis de les finances ètiques 
que, com s'ha esmentat en apartats anteriors, són els que tenen present les conseqüències 

no econòmiques de les accions econòmiques, el crèdit és un dret humà, l'eficiència i 
l'austeritat en els serveis, transparència en totes les operacions, participació en la presa de 
decisions de l'empresa, entre altres (FETS). Actualment, té més de 30.000 persones sòcies, 
entre les quals 25.000 són persones físiques i més de 4.000 són entitats no físiques. 


Pel que fa al tema del gènere i de com Populare Banca Etica és relaciona amb ell, podem 
trobar diverses línies de treball a analitzar: 

• Cal destacar l'organització interna. En els estatuts de Populare Banca Etica 
s'estableixen, en l'Article 31, que al Consell d'Administració del Banc, l'òrgan màxim 
de direcció de l'entitat i compost per un mínim de nou fins a un màxim de tretze 
consellers, almenys un terç dels components ha d'ésser representat per el gènere 
femení. Això suposa que dels 13 consellers, almenys 5 han de ser del mateix gènere. 
Per exemple, en l'actualitat el Consell d'Administració té una majoria de 
representació que és femenina. D'altra banda, el Comitè d'Ètica, òrgan que té la 
funció de controlar el compliment del codi ètic del banc, està composat 6 dones i un 
home. Per tant, això ja reflecteix la visió i la consciència que hi ha sobre aquest tema, 
fent que hi hagi la major equitat possible. 

• Per altra banda, es troba tota una part de comunicació que atén a la qüestió de 
gènere amb un llenguatge inclusiu. En la seva pàgina web es publiquen notícies, 
articles,... sobre aquesta qüestió, com són "Economia y finanzas al servicio de las 
persones, de todas las personas" de Alessandra Smerilli, "Una lectura feminista sobre 
el caràcter político y el poder emancipador de las finanzas éticas" de Cristina de la 
Cruz, o "La igualdad de género en el mundo financiero" de Elisabetta Tramonto. Per 
tant, per part de Populare Banca Etica si que es fa una educació financera i que, com 
diu Sanchis, és molt important per tenir un coneixement de la situació i per tant, fer 
un ús responsable i conseqüent dels serveis financers. 

• Pel que fa a l'Àrea Populare Banca Etica i els seus projectes finançats, dir que 

financen diverses entitats que treballen en la cooperació del desenvolupament, la 
inserció sociolaboral, la lluita contra la exclusió, etc.., on el tema de gènere és 
transversal a totes elles, encara que no central. Per exemple: Andaira (entitat que té 
com a missió respondre les demandes actuals, de forma àgil, creativa i resolutiva, 
posant a les persones al centre d'atenció). Via Campesina (moviment internacional 
que agrupa milions de camperols i camperoles, petits i mitjans productors, pobles 
sense terra, indígenes, immigrants i treballadors agrícoles de tot el món), Idealoga 

(entitat que a través de serveis de consultoria, psicologia i intervenció social vol 
promoure solucions intel·ligents, creatives , senzilles i sostenibles per millorar la 
comunitat). 

• També tenen altres entitats sòcies que treballen en temes de Microcrèdits on 

l'apoderament de la dona emprenedora és un dels pilars, com ara Oikocredit que es 
tracta d'una cooperativa internacional de finances ètiques que canalitza els estalvis 
de persones i organitzacions compromeses de països desenvolupats cap al 
finançament de projectes empresarials amb contingut social en països en vies de 
desenvolupament. Al 2015 la cooperativa tenia 53.000 inversionistes, 1.670 socis i els 
clients beneficiats pels socis de microfinances és de 35 milions de persones, de les 
quals el 86% són dones. Una altra entitat sòcia de Populare Banca Etica es 
Microfides. És una fundació de microfinances que aposta pel desenvolupament i 
desenvolupament del països empobrits, i específicament per aquelles persones que 
es troben en situació d'exclusió. 


3.3. A nivell espanyol 

I finalment a nivell espanyol s'ha elegit un programa de referent per aconseguir la inclusió 
financera femenina ja que es tracta d'un acord que vincula l'àmbit privat: entitats bancàries, 
l'àmbit públic: Ministeri de Sanitat, Serveis Socials i Igualtat (MSSSI) i concretament, l'Institut 
de la Dona i el tercer sector: associacions i ONG's. Es tracta del Programa de 
Microfinançament per a Dones Emprenedores. 


3.3.1. Programa de Microfinançament per a Dones Emprenedores 

El Programa de Microfinançament per a Dones Emprenedores és un programa iniciat al 2008 
i que sorgeix de la necessitat d'incorporar als serveis d'emprenedoria inclusiva a les persones 
en risc d'exclusió a l'accés a microfinançament ja que és un dels problemes a què 
s'enfronten a l'hora d'emprendre algun projecte. Amb aquest acord es pretén prestar una 
atenció integral en tot el procés emprenedor a dones en situació de vulnerabilitat. El 
programa va sorgir en virtut del conveni firmat per l'Institut de la Dona i la Direcció General 
de la Petita i Mitjana Empresa (DGPYME), en col·laboració amb altres associacions i ONG's, 
que després de detectar les necessitats de finançament en l'àmbit de les dones 
emprenedores amb dificultats d'inclusió social o financera, van aconseguir que les caixes 

d'estalvis s'adherissin a l'acord i atorguessin microcrèdits a aquells projectes que 
consideressin viables des del punt de vista econòmic i empresarial. 


De manera que l'objectiu del programa és promoure la inclusió sociolaboral de dones en 
situació d'atur a través de la formació tècnica, el desenvolupament de competències 
emprenedores i l'assessorament en emprenedoria. 

Concretament, es tracta d'un assessorament adaptat a les necessitats específiques de les 
dones participants, de manera que vagin generant processos d'aprenentatge per fer front a 
la presa de decisions, els obstacles i les dificultats, fent especial èmfasi en l'àmbit del 
finançament. Es posa a disposició de les emprenedores un Fons de Microcrèdits per a la 
posada en marxa de diversos negocis, concedint aquests diners en petites quantitats i 
gestionat com microcrèdits per una entitat amb àmplia experiència en microfinançament, 
que gestiona aquest fons i el seu seguiment. 

El programa comença amb una avaluació del perfil de la persona i de la idea de negoci on es 
valoren els aspectes a treballar i les necessitats formatives de la persona. A més a més, per 
tal d'assolir els objectius del programa i assegurar la inclusió financera femenina, el projecte 
consta de les següents activitats: 

• Tallers formatius pràctics 

• Assessorament tècnic sobre la idea 

• assessorament financer 

• Seguiment del microcrèdit i consolidació del negoci 


Amb aquestes actuacions entre els anys 2013 i 2015 s'han destinat més de 10 milions 
d'euros en microcrèdits amb l'objectiu de fomentar la igualtat real i efectiva entre dones i 
homes en l'àmbit laboral i empresarial. 

Al mateix 2015, s'ha renovat el conveni, on la directora de l'Institut de la Dona i per la 
Igualtat d'Oportunitats, Carmen Plaza, i el president de MicroBank, Antoni Vila Bertran, 
signen un conveni de col·laboració per donar suport financer a dones emprenedores. El banc 
social de "la Caixa" posarà a disposició d'aquest projecte una línia de crèdit de tres milions 
d'euros. Aquests microcrèdits es concedeixen sense requeriments d'avals, no tenen 
comissions d'obertura, estudi o amortitzacions. 

En l'acte de la signatura del conveni, Carmen Plaza ha ressaltat que " promoure 
l'emprenedoria femenina i donar suport a les emprenedores és clau per generar ocupació i 
incrementar la productivitat i la cohesió social del nostre país" (MSSSI). 


IV ESTUDI DE CAS: PROGRAMA CONFIA DE LES ILLES BALEARS 


4.1. Exclusió financera, finances ètiques i microcrèdits a les Illes 
Balears 

Per una banda, com s'ha dit en apartats anteriors, l'exclusió social va molt lligada a l'exclusió 
financera ja que una situació pot portar a l'altra i per altra banda, les dades estadístiques de 
l'exclusió financera a les Illes Balears són molt escasses i/o gairebé nul·les. Per aquests dos 
motius s'han agafat les dades de l'INE sobre l'exclusió social de les Illes. 

Si ens fixem amb T'Enquesta de l'evolució de la carència material" del 2013, observem que 
el 48,8% de les persones no es pot permetre anar de vacances al menys una setmana cada 
any i que el 43% no té capacitat per afrontar despreses imprevistes. Per altra banda, a I' 
"Enquesta de les dificultats per arribar a final de mes" mostra com el 34,5% té una certa 
dificultat en arribar a final de més. Per tant, aquests índexs demostren una certa 
vulnerabilitat econòmica. Conseqüentment, aquestes dificultats o risc és un impediment 
alhora de voler accedir a serveis financers ja que, molts bancs, veuen perillar la capacitat del 
retorn dels préstecs tan hipotecaris, com personals,... (Sanchis Palacio, 2015). 

Pel que fa al tema de les finances ètiques a Mallorca, trobem tres bancs a recalcar: Populare 
Banca Etica (Fiare), Triodos Bank i Caixa Colonya de Pollença. 

Tal i com s'ha comentat en paràgrafs anteriors. Banca Populare Etica és un dels bancs més 
estesos a Europa que promou les finances ètiques i els seus valors corresponents. Aquest 
banc s'estructura en diverses àrees geogràfiques, amb diferents òrgans de participació i una 
estructura dinàmica. A nivell local s'organitza a través de persones sòcies, com és el cas de 
les Illes Balears, on a partir del GIT (Grup d'Iniciativa Territorial) de Fiare Banca Ètica fa 
difusió de les finances ètiques, informa a les persones i entitats sòcies sobre l'activitat del 
banc i dóna a conèixer els projectes que són propers als plantejaments de les finances 
ètiques. Això es fa a través de la realització de diferents activitats com assemblees, activitats 
de formació i educació en finances ètiques, xerrades, presentacions i participació en actes 
públics i participació a fires, preferentment les relacionades amb l'Economia Social i 

Solidària. És el cas per exemple, de la participació a la II Fira Mercat Social de Mallorca que 
es va fer el 19 i 20 de març d'aquest any. 

Per altra banda, Triodos Bank és un banc ètic d'origen holandès d'abast europeu amb més 
de 30 anys d'experiència que va arribar a l'estat espanyol l'any 2004. Tal com explica en la 
seva pàgina web, posa en pràctica una política d'inversió responsable, especialitzada en la 
natura i el medi ambient, en la integració social de persones en risc d'exclusió social i en la 
cultura (activitats artístiques i culturals, educació, arts plàstiques i escèniques, música, 
desenvolupament personal i espiritual, turisme sostenible i cultural). Els resultat ha estat un 
creixement del 26% al 2015 respecte a l'any anterior, obtenint un benefici net de 3 milions 
d'euros a Espanya. En el cas de les Illes Balears al 2011 es va implantar la primera sucursal, 
concretament a la ciutat de Palma. Actualment, aquesta sucursal, està finançant 69 entitats / 
organitzacions / iniciatives d'arreu de les Illes Balears com per exemple: Associació Síndrome 
de Down de Marratxí, Amics de la Terra de Palma, Bioconstrucció,... 

I finalment, la més rellevant. Caixa Colonya de Pollença. Va ser fundada l'any 1880 per 
Guillem Cifre de Colonya, persona que dugué a terme tota una sèrie d'iniciatives a Pollença 
per tal d'aconseguir la seva modernització, entre les quals, a més de la Caixa d'Estalvis, 
destaca la creació de la Institució Lliure d'Ensenyança en aquesta localitat, que va esser 
modèlica i innovadora degut a què va impulsar l'ensenyament mixt i totalment laic. La Caixa 
de Colonya s'inscriu doncs en aquesta tasca de modernització i com una alternativa a la 
banca convencional. 

Com a institució financera Colonya mantingué des de la seva fundació fins als anys 60 una 
sola oficina a Pollença. A partir d'aquesta data, s'inicià un procés de desenvolupament: 
obertura d'una sucursal de l'Entitat al Port de Pollença (1967), a Cala Sant Vicenç (1970), 
Alcúdia (1974), Port d'Alcúdia (1976), als anys 80 i 90 es va anar expandint per tot Palma 
obrint 4 sucursals, a Inca (1995), a Manacor (1999) i al 2000 s'obrí la primera oficina fora de 
Mallorca, a Menorca, concretament a Maó, anys desprès a Ciutadella i l'any 2003, Colonya 
se situa a Eivissa, a la capital, cobrint així l'àmbit de les Illes Balears. 

Actualment, a través dels ideals de satisfer de manera equilibrada els interessos respectius 
de tots els protagonistes interessats per les activitats de l'empresa o de l'organització, de 
crear feines estables i afavorir-ne l'accés a persones desfavorides o poc qualificades, 
d'afavorir accions, productes i mètodes de producció no perjudicials per al medi ambient a 
curt i llarg termini, d'afavorir la cooperació per la promoció humana i social i de potenciar les 
iniciatives solidàries que estan plenament incardinades en l'entorn social en el que es 
desenvolupen (Reas Xarxa d'Economia Solidària), s'ha aconseguit un dipòsit de 62,9 milions 

d'euros, el que suposa un increment del 39,5% al 2014 respecte a l'any anterior. El nombre 
de llibretes va augmentar un 23,8% al 2014 i el nombre de comptes corrents un 14%. 

Per últim, en referència a la situació dels microcrèdits a les Illes Balears cal explicar a l'únic 
projecte de les Illes que té com a finalitat la inserció sociolaboral de dones en situació 
vulnerable mitjançant petits crèdits i que és el que s'exposa en el següent apartat: el 

Programa Confia (Ferrà, 2016). 


4.2. Programa Confia de l'associació Treball Solidari 

Treball Solidari és una associació sense ànim de lucre que des de l'any 2000 promou i duu a 
terme accions per ajudar que les persones puguin viure dignament del seu propi treball. De 
manera que, el fi de l'associació és promoure les capacitats i drets dels éssers humans per 
millorar les seves oportunitats i condicions de vida, tant en els països desenvolupats com en 
els no desenvolupats. 

Per a això, promouen i porten a terme projectes en les següents línies d'actuació: 

■S Tallers per al desenvolupament de les competències tècniques i personals. 

■S Defensa dels drets laborals , comunitaris i personals amb enfocament de gènere. 

■S Itineraris d'inserció sociolaboral de col·lectius en situació o risc d'exclusió. 

■S Microfinançament d'activitats productives i comercials per a l'autoocupació. 

Aquestes línies d'actuació es plasmen a través de tres vies: 

• Cooperació Internacional 

• Educació pel Desenvolupament: Sensibilització i Accions 

• Cooperació Local 

Aquesta última via és la que ens interessa en aquest treball. En aquest nivell d'actuació 
trobem el Programa Confia. Es tracta d'un projecte que va començar al 2011 i que té com a 
finalitat la inserció sociolaboral mitjançant l'autoocupació de dones en situació vulnerable 
recolzades amb formació, microcrèdits i acompanyament. És a dir, a través de la implantació 
d'una metodologia per gestionar el programa de microcrèdits es vol crear i/o enfortir 
propostes d'autoocupació per ajudar les persones a sortir de la crisi. 

Seguint aquests objectius, actualment, aquest programa ha aconseguit respondre a 8 grups i 
el desemborsament de microcrèdits a 81 dones. 


4.2.1. Principis claus pel funcionament del Programa 

El funcionament del Programa es basa en quatre principis claus, com es pot veure 
representat en el següent gràfic (GRÀFIC 4). El conjunt dels grups solidaris que formen el 
Programa han de basar-se amb la confiança: tant entre les dones que constitueixen els 
diferents grups, com amb el programa i la seva manera de gestionar-se. És a partir de la 
confiança que es genera compromís i responsabilitat en les quotes de pagament. Per altra 
banda, la concessió de microcrèdits, per tal de ser viables, sostenibles i progressius, han 
d'anar recolzats per un acompanyament de l'equip professional del programa a través de 
formació i assessorament. 


Gràfic 4. Els quatre pilars fonamentals del Programa Confia 


CONFIANÇA 


ACOMPANYAMENT 



MICROCRÈDITS 


GRUPS SOLIDARIS 


Font: Elaboració pròpia a partir de les dades obtingudes del Programa Confia 


4.2.2. Requisits i/o característiques 

Els requisit i/o característiques necessaris per poder obtenir microcrèdits del Programa 
Confia són els següents: 

Han de ser dones residents i han d'estar dins el sistema d'identificació tributària 
utilitzada a l'Estat espanyol per les persones físiques, és a dir, han de posseir el 
Document Nacional d'Identitat (DNI) o el Número d'Identificació d'Estranger (NIE). 

Són persones que viuen en risc d'exclusió social i/o financera ja que hi ha casos en 
que la usuària es troba en una situació de pobresa i que per tant, està en risc 
d'exclusió social però també hi ha la situació en què simplement es troba que no té 
accés als serveis bancaris convencionals ja sigui perquè no té una vivenda pròpia i/o 
un treball estable, una persona que avali el crèdit,... 

Han de tenir un negoci viable. Per això es mira tres factors diferents. El primer seria 
la capacitat de pagament de la persona que se li concedeix el microcrèdit. El segon 
seria la rendibilitat de la inversió proposada. L'equip del Programa fa un petit estudi 
per veure la viabilitat del negoci. I finalment, la tercera seria analitzar les habilitats 
d'emprenedoria de la usuària (experiència, destresa en comunicació, habilitats en 
coneixements econòmics,...) 

Són persones de confiança. Com s'ha dit anteriorment, és un principi clau perquè 
funcioni el Programa. A partir d'aquest valor es genera el compromís tant amb el 
personal directe (entitats col·laboradores i equip professional) com amb el personal 
indirecte (companyes de grup). I conseqüentment, aquest compromís genera 
voluntat de pagament de les quotes. És a dir, el contrari que els bancs 
convencionals, la confiança no es genera a partir de garanties patrimonials o avals 
econòmics, sinó amb el compromís de les persones usuàries. 


4.2.3. Perfil de les usuàries 

A partir de les dades obtingudes del Programa Confia, es pot identificar el perfil de les 
persones beneficiàries. Es tracta de dones, gairebé totes, immigrants. Concretament un 45% 
són d'origen africà, especialment de Nigèria i per altra banda un 34% provenen de Llatina 
Amèrica. 

Tal com s'ha explicat en els requisits, les dones han de ser residents a Espanya. Segons dades 
del Programa, un 55% de les beneficiàries porten més de deu anys vivint a l'Estat espanyol. 
Pel que fa a l'edat, la mitjana es troba entre la franja de 30 a 40 anys. 

Una altra característica és que es tracta de dones casades, encara que la xifra de dones que 
viuen soles a una llar és del 23%. Per altra banda, la majoria de les dones tenen fills, 
concretament el 51% té dos o més fills. 

També cal destacar la seva situació social. En primer lloc, es tracta de dones que han patit 
alguna situació especial. Per exemple un 21% són víctimes de la violència de gènere. En 
segon lloc, gairebé totes les usuàries no posseeixen un habitatge propi, un 53% viuen en un 
pis de lloguer i un 28% en pisos compartits. En tercer lloc, es tracta de dones, 
majoritàriament, desocupades, la xifra arriba el 60%. Les que estan ocupades es 
caracteritzen per uns ingressos baixos. Concretament, el 85% té un sou menor de 800 euros 
mensuals i dintre d'aquest percentatge, un 65% és menor a 600 euros al mes. 

Finalment, una altra característica i una de les més importants del Programa és que les 
usuàries tenen un negoci propi, ja sigui un projecte apunt de posar-se en marxa però que 
per falta de finançament no s'hagi pogut iniciar o que ja s'estigui desenvolupant però que 
necessiti fons per ampliar-lo. 


Gràfic 5. Perfil de les usuàries del Programa Confia 



Font: elaboració pròpia a partir de els dades del Programa Confia 


4.2.8. Funcionament 

El funcionament, com ja s'ha començat esmentar anteriorment, es basa en la formació de 
grups, formats per una mitjana de deu dones i amb un perfil heterogeni, amb la finalitat que 

així les experiències són molt diferents unes de les altres i per tant, el grup es pugui enriquir 
d'una major varietat de coneixement. 


• Reunions de grup 


El grup es coordina amb reunions cada quinze dies. Aquestes reunions tenen com a objectiu 
establir un espai i un temps de trobada periòdica entre les dones que conformen els grups 
de Suport i Control i la dinamitzadora social de l'entitat per potenciar el vincle i el 
compromís amb el grup i la entitat. Les reunions s'estructuren seguint un ordre del dia 
perquè siguin operatives, es fa un registre, on queda recollit tots els punts tractats i els 
acords realitzats. Bàsicament, les tasques que es desenvolupen en aquestes reunions són: 

1. Dinàmiques i tallers per fomentar la cohesió en el grup (confiança, cooperació i resolució 
de conflictes. 

2. Desenvolupament de competències personals per a l'autoocupació; en què es treballa 
l'Actitud per a la puntualitat, disciplina de pagament i participació. 

3. Desenvolupament de competències empresarials per a l'autoocupació a través de cursos 
formatius. 

4. Promoure i madurar idees i projectes de negoci; tant idees dels nous negocis com 
l'estructuració i maduració de noves idees de diversificació per a negocis en consolidació. 

5. Planificació i organització de les activitats intergrupals en què es recullen idees i es 
reparteixen tasques de participació. 

6. Gestió dels microcrèdits en el context de grup. 


Aquestes reunions són per tant, el pilar clau i l'eix per la dinamització i l'organització del 
Programa. Degut a aquesta gran importància, aquestes reunions tenen una assistència 
obligatòria, almenys d'un 60%. 

Per altra banda, la gestió de microcrèdits funciona de la següent manera: 

El grup, a través d'un reglament intern acordat per elles, decideix l'ordre de 
concessió dels microcrèdit. La primera usuària, en el ler mes, se li dóna el seu 
crèdit, de manera que només ella de les 10 que formen grup el rep. 



Al 2on mes, una segona usuària 
podrà rebre el seu microcrèdit i 
així, successivament. És a dir, hi ha 
un desemborsament seqüencial 
dels microcrèdits, generant 
d'aquesta manera una cadena de 
compromís. 


Si la del ler mes 
NO paga la quota 



Al 2on mes, la segona usuària té dues 
opcions: 

1. Esperar que la del mes anterior 
pagui la seva quota i, una 
vegada pagada, podrà rebre el 
seu microcrèdit. 

2. Pagar 50 euros de la quota 
inpagada de la companya del 
mes anterior, i que llavors, una 
vegada la companya pagui, se 

li retornarà. 


De manera que el tercer mes, es tornen a donar aquestes dues opcions i així successivament 
fins a la finalització de la concessió dels microcrèdits a totes les dones del grup. També es 
poden donar situacions excepcionals en què l'import de la quota es pot reduir si la causa de 
l'impagament està prou justificada. En aquest cas, es reorganitzen les quotes i s'ajusten 
perquè es puguin fer factibles els pagaments. Això es fa amb l'objectiu d'assegurar la 
disciplina del pagament, evitar la "desaparició de fons monetari" i poder seguir el cicle del 
crèdit (préstec - devolució - nou). 


• Tutories individuals 

Apart de les reunions de grup, també se'n fan d'individuals amb la coordinadora i la usuària. 
Aquestes, el contrari que les grupals, no són obligatòries sinó que són les pròpies dones que 

les han de sol·licitar si volen tractar algun aspecte en concret, ja sigui del seu negoci, per 
acordar alguna quota de pagament, per sol·licitar un altre microcrèdit, etc. La finalitat 
d'aquestes tutories és que les beneficiàries tinguin, també, una acompanyament personal i 
conseqüentment, fomentar la confiança. Per exemple durant tot l'any 2015, es van fer 425 
tutories individuals, en comparació a les 111 reunions de grup. 


4.2.8. Microcrècrits: característiques, imports i escala de confiança 

Pel que fa a la quantitat dels imports dels microcrèdits depèn de l'Escala de Confiança. És a 
dir, una vegada s'hagin fet tots els pagaments del microcrèdit, si se'n vol demanar un altre, 
aquest es podrà concedir i, a més, per un import més gran. Així, el primer microcrèdit que es 
demana és el més petit amb una xifra de 1.200 euros fins a arribar a un màxim de crèdit de 
5.500 euros. Concretament, com es pot veure en el gràfic (GRÀFIC 6), hi ha sis escalons de 
microcrèdit: el primer de 1.200, el segon passa a 2.200, el tercer a 2.500, el quart a 3.300, el 
cinquè de 4.400 i el sisè d'un import de 5.500 euros. I depenent de l'import es retornarà en 
més o menys temps; lògicament, quan més gran sigui la quantitat abonada més temps tindrà 
per retornar-la i quan més petit sigui el crèdit, la quantitat de pagaments serà menor. De 
manera que amb un total de sis anys i mig (78 mesos) la usuària podrà haver obtingut un 
crèdit total de 19.100 euros per crear i/o desenvolupar el seu negoci. Això sí, només es pot 
pujar d'escaló si s'ha pagat la totalitat de les quotes del microcrèdit anterior. 


Gràfic 6. Escala de la Confiança pel funcionament del Microcrèdits 

Font: elaboració pròpia a partir de els dades del Programa Confia 

Pel que fa el tipus d'interès aplicat a la quota de pagament cal dir que és indiferent a la xifra 
de crèdit abonada, sempre és del 5%. 

A més a més, hi ha dos altres tipus de microcrèdits, independents als explicat anteriorment i 
els quals el grup no respon en cap cas sobre aquests crèdit: el personal i el de temporada. 

■ El personal: es tracta d'un crèdit que té com a quantitat màxima 1.000 euros però 
que depèn de la situació concreta de cada persona, de la seva viabilitat i necessitat. El 
requisit és que has de portar almenys 18 mesos en el Programa i és 
independentment de si té concedit un altre dels crèdits mencionats en l'apartat 
anterior. 

■ El de temporada: aquest té una quantia màxima de 500 euros i es concedeix en 
dades puntuals: a l'estiu i al Nadal. Els pagaments són mensuals i s'ha de tornar en un 
màxim de 18 mensualitats. 


4.2.8. Resultats: situació actual del Programa 

Des de la seva implantació al 2001 fins a l'actualitat el Programa Confia ha donat 341.640 
euros en micocrèdits a un total de 81 dones. Actualment constitueixen 8 grups diferents a 
tot Mallorca (dos a Son Gotleu, quatre a Palma i dos a Calvià). 

Si ens centrem amb el nombre de dones beneficiàries podem observar que cada any la xifra 
va augmentant, passant de 25 persones ateses al 2011, a 43 al 2013 i duplicant-se al 2016 
amb un total de 81 persones. En el cas del nombre d'entrades veiem que ha anat canviant al 
llarg del temps. Al 2011 hi va haver 29 dones que entraren al programa, xifra que es va anar 
reduint fins al 2014 arribant a 7 usuàries noves durant aquell any. En el 2015 i durant aquest 
2016 el nombre d'entrades ha estat de 14 i 29 respectivament. I finalment pel que fa en el 
nombre de sortides del Programa destaca el 2015, com l'any que hi ha hagut més sortides, 
concretament 9 i el 2014, any que no hi va haver cap sortida. Per tant, es pot veure com per 
una banda, hi ha una continuïtat de les usuàries pujant l'escala dels imports dels 
microcrèdits i per altra banda, com sempre hi ha un major nombre d'entrades que sortides. 

Gràfic 7. Persones ateses, entrades i sortides del Programa Confia. 2011 a 2016 



Font: elaboració pròpia a partir de els dades del Programa Confia 


També és important destacar el flux financer ja que és el que demostra, en termes 
monetaris, la viabilitat del Programa. Com s'observa en el següent gràfic, tant la xifra de 
desemborsaments de microcrèdits com la xifra dels retornats ha anat augmentant al llarg 
dels anys, fent que la liquiditat per finançar nous microcrèdits sigui cada vegada major. De 
manera que al 2011 va començar amb un desemborsament total de 43.060 euros, xifra que 
ha anat augmentant fins arribar al 2015 a desemborsar 109.720 euros. 

Gràfic 8. Flux financer del Programa Confia. 2011 a 2015. 



Font: elaboració pròpia a partir de els dades del Programa Confia 

I finalment, si ens centrem en els microcrèdits desemborsats es pot veure que des del febrer 
del 2012 fins l'octubre del 2015 s'han donat 213 microcrèdits a 55 dones diferents, el que 
suposa un crèdit mitja de 5.036 euros per dona. El microcrèdit que més s'ha concedit és el 
de temporada (concedit a l'estiu o per Nadal), amb un total de 80 microcrèdits i un 
desemborsament de 35.500 euros. En segon lloc, es troba el microcrèdit d'un import de 
1.200 euros (encara que sempre hi pot haver variacions en la quantitat ja que depèn de la 
situació concreta de la beneficiària) amb un total de 50 microcrèdits i un desemborsament 
de 55.350 euros i el tercer microcrèdit major concedit és d'un import de 2.200 amb un total 
de 35 microcrèdits i 66.090 euros desemborsats. 

Gràfic 9. Microcrèdits desemborsats del febrer 2012 a octubre 2015. 



Font: elaboració pròpia a partir de els dades del Programa Confia 


4.2.8. Impacte del Programa a l'exterior 

Tot i que el Programa sigui molt recent, perquè recordem que va començar al 2011, si que ja 
es poden veure diferents projeccions i reconeixements que ha tingut al llarg d'aquests 
gairebé 5 anys. 

❖ El premi de la Caixa. El dia 13 d'abril d'aquest any, la Fundació la Caixa va fer entrega 
del Premi a la "Innovació i Transformació Social" al Programa Confia de microcrèdits 
per l'autocupació de les dones en situació vulnerable a les Balears, Madrid i 

Barcelona 6 . Apart del reconeixement, la Fundació la Caixa va realitzar un vídeo 
reportatge exposant les característiques principals del Programa Confia. 

❖ Conveni amb l'Ajuntament de Calvià. El 18 de març d'aquest any 2016 el senyor 
Alfonso Rodríguez, alcalde de l'Ajuntament de Calvià, i el Programa Confia van firmar 
un conveni per posar en marxa en aquest municipi, el programa de microcrèdits. 
Actualment ja hi ha dos grups de dones beneficiàries del Programa. 

❖ Visites a altres programes que segueixen els patrons del Programa Confia d'arreu 
d'Espanya. El març del 2016 van visitar l'entitat Nantik de Madrid que compta amb el 
seu primer grup de dones. A l'abril el Director de Treball Solidari va visitar a 
Barcelona dos grups de dones beneficiàries de microcrèdits per entitats catalanes 
especialitzades en l'autocupació: Servei Solidari i l'Associació Catalana de Dones 
Directives i Empresàries. Entre altres. 

❖ Primeres participacions de bancs en la concessió de microcrèdits a dones del 
Programa Confia. L'octubre del 2015 es va donar el primer microcrèdit de part de 
l'entitat Caixa Colonya. Apart d'aquest primer crèdit. Caixa Colonya des dels seus 
inicis ha col·laborat a través de la seva Fundació Guillem Cifre (Estalvi Ètic). En un 
principi va destinar 9.000 euros per subvencionar el Programa de microcrèdit, xifra 
que ha anat augmentat a 15.000 euros al 2015. 


6 Madrid i Barcelona, dues localitats que també compten amb projectes i programes amb l'objectiu 
d'aconseguir l'autocupació de les dones en situació de vulnerabilitat 

V CONCLUSIONS 


En l'actual context, en què l'exclusió financera s'ha anat incrementant, 
especialment als països en via de desenvolupament degut a la crisis financera, les finances 
ètiques han demostrat ser una via alternativa a la banca hegemònica tradicional tant pel seu 
creixement com per la seva expansió territorial. És a dir, la hipòtesis de la qual partia el 
treball és certa, a través dels valors ètics com la transparència, el crèdit com un dret, la 
responsabilitat social i mediambiental, la participació, entre altres, que exposen els bancs 
ètics i les microfinances han ajudat i són actualment, una línia que té en compte la inclusió 
financera femenina i que per tant, crea programes que proporcionen a la dona 
l'apoderament i l'autonomia econòmica que, amb la banca convencional, es veu en perill. 
Dades i projectes exposats en aquest treball com el Banc Grameen, el Women's World 
Banking , el Microcrèdit Dona de Perú o el Programa confia, el qual ha estat analitzat en més 
profunditat i conseqüentment del que s'han obtingut més dades dels seus positius resultat, 
ho demostren. 

Per altra banda, s'ha afirmat que l'exclusió financera està directament relacionada amb 
l'exclusió social. Per això, fent referència a les regions, els països en via de desenvolupament 
són aquells que les taxes d'exclusió financera són més elevades. Però si ens fixem amb el 
perfil dels més afectats són els que compleixen almenys una de les següents 
característiques: baixos ingressos o desocupat, immigrant o dona. De manera que aquests 
col·lectius són els que es veuen en més limitacions alhora de beneficiar-se dels serveis 
financers. Concretament, com han demostrat totes les dades estadístiques de l'anàlisi, la 
dona, en respecte a l'home, es veu més afectada alhora de tenir accés a aquests serveis tant 
a nivell mundial, com europeu i espanyol. Encara que la inclusió financera hagi augmentat en 
els últims anys, la diferència percentual entre gènere es segueix mantenint arreu del món. 
En els països desenvolupats i especialment Europa i Espanya, encara que es tracti d'una 
desigualtat més invisible pel context de benestar social que hi ha, la dona és la que segueix 
estant més exclosa en el món financer respecte a l'home. 

El Programa Confia ha mostrat ser un exemple de què a partir de les microfinances i 
concretament dels microcrèdits es pot aconseguir tant l'apoderament de la dona com la 
seva autonomia econòmica. S'ha evidenciat com la confiança, originada per un contacte 
personal i directe a través de l'acompanyament d'un equip professional que potencia 
l'educació financera, de la formació de grups de dones que es troben en la mateixa situació i 
que per tant, estan basats en la solidaritat, el compromís i la cooperació, és clau pel 

funcionament del projecte. És a partir d'aquest valor que sorgeix la responsabilitat del 
pagament de les quotes del microcrèdits concedits i el compromís amb les altres dones del 
grup i amb els professionals del Programa. D'aquesta manera és quan el diner passa de ser 
un fi en sí mateix basat en l'acumulació de capital a recuperar l'ús social del diner i ser una 
eina que pot generar altres recursos productius, premissa essencial del sistema financer ètic 
i que demostra potenciar la inclusió dels col·lectius més desfavorits. 

VII ANNEXES 


Annex 1. Entrevista amb Lluís Ramis, corresponsal de l'Àrea Corporativa de Caixa 
Colonya. 


Pregunta 1. Doncs, com et vaig comentar, estic fent el treball de final de carrera sobre la 
inclusió financera i específicament de les dones. M'agradaria saber diverses qüestions sobre 
l'empresa i programes de microfinances que duis a terme. Una primera pregunta feria 
referència a la banca ètica. Mirant la vostra pàgina web i documents referents a vosaltres, en 
tot moment, surt estalvi ètic però no es fa referència al concepte de banca ètica. Realment 
us considereu banca ètica o on es posiciona. Caixa Colonya? 

Resposta. Si, Caixa Colonya és una banca ètica. Precisament des del juliol del 2003 és 
membre de la Federació Europea de Finances i Banques Ètiques i Alternatives (FEBEA). A 
més de tenir els valors i la filosofia propis d'una banca ètica com per exemple la 
transparència, la cooperació, la sostenibilitat i la viabilitat. 


Pregunta 2. Una segona qüestió seria: quan es pot parlar de banc i quan de caixa, és a dir, 
quina diferència hi ha entre banc i caixa? I com a caixa de Pollença com us diferencieu de la 
resta? 

Resposta. Bàsicament, es tracta de què una banca està composta per accionistes i els 
beneficis trets se'ls reparteixen entre ells, en canvi, una caixa d'estalvis no hi ha accionistes i 
els beneficis són dirigits cap a obra social. Caixa Colonya s'organitza a través de l'Assemblea 
General que està integrada per trenta-sis (36) consellers generals els quals corresponen a: 

Divuit consellers generals representants dels Impositors. 

Sis consellers generals representants dels Empleats de la pròpia Caixa. 

Sis consellers generals representants de les Entitats Representatives d'Interessos 
Col·lectius, tipus ONG's, associacions sense aànim de lucre, entitats culturals,... 

Sis consellers generals representants de les Administracions Públiques. 

Pregunta 3. Centrant-nos una mica més amb el que seria l'exclusió financera femenina, que 
és la qüestió principal de la recerca, teniu algun programa o projecte que estigui destinat a 
pal·liar aquest problema? 

Encara que no hi hagi cap programa específic, sí que es prioritza aquest col·lectiu ja que és 
uns dels més vulnerables. Per exemple, gran part dels microcrèdits que es donen són al 
col·lectiu femení. Ho demostra el fet que col·laborem amb l'associació Treball Solidari i el 
seu programa de microcrèdits per a dones emprenedores. 

Pregunta 4. És a dir, en aquests microcrèdits concretament, teniu dades de quins són els 
perfils que es beneficien? 

El que puc fer és filtrar-te les dades que tinc, i passar-te xifres que mostrin el perfil de gènere 
i la nacionalitat. Però, com he dit abans, gran part són dones i de nacionalitat estrangera. 


Pregunta 5. I quines característiques tenen aquests microcrèdits? Hi ha condicions per 
concedir-ne? 0 un màxim imports? 

Doncs bé, el Programa Microcrèdit Colonya és un projecte que ve impulsat pel FonsEuropeu 
d'Inversions i que té com a objectiu donar microcrèdits inferiors a 25.000 euros a empreses 
que no tinguin més de 10 treballadors i que no superin els 2.000.000 d'euros de facturació 
anual. Aquest crèdit té un termini de retorn de 3 a 72 mesos en quotes constants i amb un 
tipus d'interès fix del 5%. 


Annex 2. Xerrada amb Antonio Sierra, coordinador de l'Associació Treball Solidari, i 
Mònica Ferrà, assessora del Programa Confia dels Microcrèdits. 


Mònica Ferrà: Et faré un resum de la presentació que normalment fem a les xerrades on 
exposem el Programa Confia i, si vols, després també t'ho puc passar i així tens més dades i 
ho tens per escrit. 

Francisca Morey: Val perfecte, és el que vull saber: com us gestioneu i com funciona el 
Programa 


Mònica Ferrà: Doncs mira, la visió o missió del nostre programa era traslladar a les Balears la 
metodologia que hi havia per la inclusió financera femenina a partir dels microcrèdits a Sud 
Amèrica. 

Va sortir després de la crisi, al 2011, per cercar el grup més vulnerable de dones de baixos 
ingressos. Exactament, el programa es centre en tres principis claus : atendre a persones que 
estan en risc d'exclusió social i/o financera ja que, en un principi, només vàrem posar 
exclusió social però clar, moltes dones deien: -No, no! Jo exclusió social no, tinc el meu 
salari, la meva llar, la meva xarxa relacional, etc.- Però alhora de demanar un crèdit es 
trobaven amb impediments, no tenien avalador, el patrimoni no era suficient per concedir el 
crèdit,... El segon principi clau, es que tinguin un negoci. Normalment, un negoci establert, 
amb una experiència però que necessita ampliar-se o renovar-se. 0 sinó amb una idea de 
negoci bastant avançada perquè el Programa també s'ha d'assegurar la capacitat de 
pagament de la quota mensual del microcrèdit. Moltes vegades també, financem o 
comencem en negocis que d'un principi són informals però sempre amb la idea de poder-los 
treure de la informalitat, i que el seu treball pugui ser un mitjà de vida i uns ingressos per la 
família. Tenim moltes dones que són monoparentals, o que han patit violència de gènere i 
que per tant, són situacions molt extremes i que aquestes dones són les úniques fonts 
d'ingressos a la unitat familiar. 

A partir d'aquí, se'ls a dóna l'alta en el Programa, així com també se'ls hi concedeix el primer 
crèdit. És aquí on es comença a construir el vincle de la confiança . Nosaltres treballem a 
partir d'aquesta estrella que mostra un poc la nostra metodologia. Per una banda, fem feina 
amb grups composts, al voltants d'unes 10 dones, els quals no són homogenis encara que 
depèn de la zona. Per exemple ara tenim dos a Son Gotleu, quatre a Palma i ara hem 
començat dos a Calvià. El de Son Gotleu tenen un 70% de nigerians però per exemple a 
Clavià el perfil és molt diferent. Es tracta d'un col·lectiu on hi ha un major nombre de dones 
nascudes a Mallorca i amb un perfil de formació molt més elevat, és a dir, són persones que 
han tingut els seus estudis, molts d'ells universitaris, amb el seu treball estable amb 
projectes consolidats però que tenen aquesta falta de finançament, perquè no tenen un 
recolzament, un avalador, o simplement no volen haver dependre del seu marit perquè li 
concedeixin un crèdit ja que creuen que el seu negoci és seu i el volen emprendre amb la 
seva total responsabilitat. 

Llavors, amb cada grups ens reunim cada quinze dies, amb reunions programades i els 
primes que se'ls hi demana a les usuàries firmar un reglament amb tot el funcionament del 
Programa i amb el primer compromís d'assistir a les reunions, ja que és allà on ens 
començam a conèixer i és el lloc on s'estableixen els vincles de confiança. Una de les 
primeres coses que fan elles és donar-li un nom en el grup. Per exemple, un grup es va posar 
el nom "Enxarxades" que són les de Calvià, és a dir, són elles les que s'autobategen i 
comencen agafar autonomia i complicitat. 

La feina d'aquestes reunions de grup es divideix en dues vessants: una de conjunta a través 
de dinàmiques de grup i una altra de més personal i concreta. En aquesta última comencem 
a treballar amb les competències, habilitats personals per crear aquests llaços de confiança. 
Per altra banda, la dinàmica està més enfocada al negoci. Normalment, intento fer la meitat 
d'aquestes sessions encarades a habilitats personals i l'altre meitat amb el que seria el 
negoci, però sempre amb la base de compartir. No amb la finalitat de donar classes 
teòriques perquè hi ha molt de desnivell entre el grup i a més, moltes vegades, la cultura i la 
seva experiència dóna més coneixement a què si jo els hi explic "la teoria econòmica". És a 
dir, aprenen a partir de casos reals de les altres persones, d'experiències que han viscut,... 
D'aquesta manera aquestes sessions són molt més enriquidores. 

A part, per altra banda, tenim l'acompanyament individual . Ve a ser una cosa a part de les 
reunions de grup i es basen amb tutories o entrevistes individuals o plantejant les situacions 
del seu negoci, dels problemes en els quals es troben, de les seves necessitats alhora de 
buscar proveïdors, establir preus,... En el cas que elles tinguin un local propi, aquestes 
tutories es fan allà i sinó, les fem aquí a l'Associació després de les reunions de grup però la 
qüestió és sempre mantenir el contacte. Moltes vegades ja es traspassen fronteres, i no 
només es parla del negoci i del crèdit, sinó que ens demanen ajuda per moltes altres 
qüestions tant familiars com personals. La qüestió es sempre mantenir el contacte ja sigui 
per telèfon, per whatsapp,... De manera que elles sàpiguen que poden recórrer a nosaltres 
sempre que ho necessitin i per qualsevol tema. 


Llavors, hi ha tot el tema dels microcrèdits . El microcrèdits funcionen a partir del que 


nosaltres li diem, l'Escala de Confiança . Es primer microcrèdit que donam, quan ja porten en 

el grup uns quatre/cinc mesos, i que és el més petit és de 1.200 euros. Entre elles trien i 
decideixen quina serà la primera en rebre el primer microcrèdit en base a tot el que s'ha 
anat xerrant a les reunions: el nivell de consolidació del seu negoci, el grau de necessitat que 
té cada una,... Una vegada que ho han decidit, venen a xerrar amb nosaltres a dir-nos qui 
han triat i la primera elegida ens explica que farà amb els doblers i aquí és quan fem un poc 
d'anàlisis de la inversió i la seva viabilitat. Normalment les primeres són les que tenen un 
major rodatge i experiència i les últimes són les més "verdes" amb el negoci i el seu 
desenvolupament. Això sí, sempre intentem respectar les seves decisions, i que es posin 
d'acord entre elles tant de l'ordre d'elecció com de d'aspectes relacionats amb el seu negoci. 
Nosaltres només fem la feina de gestionar, dinamitzar, planificar i acompanyar però no 
intervenim de forma directe. Per què nosaltres també volem que la responsabilitat sigui cap 
a elles no cap al Programa. Per tant, la decisió de concedir el microcrèdit a la dona és del 
grup, són les altres que tenen la darrera paraula. Llavors, signen un paper en el qual exposen 
que estan d'acord i a la següent sessió se li dóna el xec a la dona corresponent. Això és el 
primer mes, el següent mes la segona companya que ha estat assignada, fa el mateix. Se li 
donen 1.200 euros a la segona sempre hi quan la primera ha pagat la quota i així 
successivament. El tercer mes o el quart més perquè la tercera pot dir que s'espera un mes 
més. Però bé, la del següent més que donar-li el xec es mira si la primera i la segona han fet 
el pagament. Si tot està correcte, se li dóna els doblers. 


Francisca Morey: Què passa però quan una de les que se li ha concedit el microcrèdit no ha 
pagat la seva quota ? 


Mònica Ferrà: Doncs bé, si una de les anteriors no ha pagat la quota la següent no se li dóna 
el microcrèdit que li correspondria. Aquí vàrem introduir una solució que va ser: aquesta no 
podrà tenir crèdit a no ser que cobreix-hi 50 euros de la quota impagada. Normalment sa 
pressió que suposa per la que no ha pagat és tant gran, als dos dies fa el que pot per posar 
aquests 50 euros. L'altre opció es esperar a què l'anterior pagui la quota. Això genera una 
cooperació i una responsabilitat ja que si una no paga és conscient de què està endarrerint el 
negoci d'una altra. 

Llavors, una vegada s'ha acabat el primer crèdit de 1.200 euros i l'has retornat a través de 
tots els pagament i de manera puntual tens la possibilitat de demanar un segon crèdit i que, 
aquest, pot ser d'una quantitat més gran: 2.200 euros. El tercer crèdit és de 2.500 euros, el 
quart que és de 3.300 euros, el cinquè de 4.400 i el sisè de 5.500 euros. De manera que, més 

o menys, amb sis anys i mig poden arribar a tenir un crèdit de 19.100 euros. Tot i així, durada 
de retorn del crèdit és variable i depèn de cada una i de la seva circumstància; mentre que 
una ho pot torna amb 8 mensualitats potser que una altra sigui amb 10. De manera que van 
retornant i tornen agafar, com un cicle. 


Després tenim uns altres tipus de crèdits, que són els de temporada i que es donen per 
Nadal i a l'estiu. Es tracta d'un crèdit de màxim 500 euros per aprofitar a temporades 
puntuals. I aquests són individuals i independents en els de grup, és a dir, el grup no respon 
en cap cas en aquests tipus de crèdits. També, hi ha un altre tipus de microcrèdit que només 
el poden demanar els que porten almenys 18 mesos en el Programa que és el personal . Es 
tracta d'un crèdit que té com a quantitat màxima 1.000 euros però que depèn de la situació 
concreta de cada persona, de la seva viabilitat i necessitat. 


• Altres preguntes 

Pregunta: Vosaltres, quan vàreu començar, vàreu fer un estudi sobre la situació d'exclusió? 
És a dir, com sabien que eren les dones era un dels col·lectius que patia un major exclusió 
social? 

Resposta: És experiència, sobretot experiència en els països en via de desenvolupament com 
Amèrica Llatina. A més, amb les dones és pot confiar més perquè són cap de la família i, en 
aquests caos, cap del negoci. Per tant, són les que ho engloben tot i al final qui respon per la 
família són les dones. 


Pregunta: Hi ha molta participació a les reunions de grups? Per què realment, veig que són 
molt important pel funcionament del Programa. 

Resposta: Nosaltres també fem control d'assistència de grup ja que per donar crèdit és unes 
de les condicions que tenim per donar crèdit. I les faltes que tinguin han d'estar justificades. 
Perquè, apart de que és un eix clau pel funcionament del Programa també és important per 
crear cooperació i responsabilitat entre totes les companyes del grup. 


Pregunta: I en aquests crèdits, quin tipus d'interès tenen? 

Resposta: Tots els crèdits tenen un tipus d'interès del 5%. 


Pregunta: Es pot donar el cas que la usuària hagi demanat un crèdit, l'hagi tornat i que, 
després de passar un any per exemple, torni a demanar-ne un altre? És a dir, es pot donar de 
manera intermitent la concessió de crèdits? 

Resposta: Sí, es pot fer sense cap problema. Però no te creguis que passi molt perquè van 
ampliant les seves línies de negoci. Per exemple, ara n'hi ha una que es següent microcrèdit 
l'ha aprofitat per comprar un cotxe perquè com que va a hotels i el transport públic passa en 
poca freqüència, ha decidit invertir-lo amb això. És a dir, sempre troben una manera per 
invertir el crèdit. 


Pregunta: Hi ha algun altre requisit per poder entrar dins el Programa apart de tenir un 
negoci plantejat o que ja s'està desenvolupant, i ser dones? 

Resposta: Sí, han de ser dones residents i han d'estar dins el sistema d'identificació de l'Estat 
espanyol (DNI o NIE). Però en tema de patrimoni o avalador i condicions com les dels bancs 
en general, no. 


Pregunta: Com us financeu? Com s'ha pogut gestionar el Programa en termes monetaris? 

Resposta: Doncs bé, vam començar amb el finançament de socis amb un capital de 33.000 
euros, llavors Caixa Colonya ens va donar 9.000 euros i un bufet d'advocats 4.400 euros. 
Amb aquest diners hem donat crèdit a 213 crèdits fins al 2015. I el que tenen els microcrèdit 
és que es van renovant contínuament, amb el retorn de un es pot donar un altre. 


• Dades 


Nombre de dones beneficiàries 


Any 

Total ateses 

Entrades 

Sortides 

2011 

25 

29 

-4 

2012 

34 

34 

-4 

2013 

43 

43 

-5 

2014 

50 

50 

0 

2015 

55 

55 

-9 

2016 

81 

81 

-3 


Francisca Morey Cortès Treball Final de Grau 


Flux financer 



2012 

2013 

2014 

2015 

Desemborsat 

43.060 

59510 

95250 

109720 

Retornat 

25801 

54703 

77413 

82069 


Microcrèdits desemborsats 


Crèdits 

N 9 crèdits 

Euros 

1.200,00 € 

50 

55.350 € 

2.200,00 € 

35 

66.090 € 

2.500,00 € 

23 

54.780 € 

3.300,00 € 

7 

20.500 € 

4.400,00 € 

5 

20.600 € 

Mcrt Temporada 

80 

35.500 € 

Mcrt Personal 

16 

24.200 € 


